अगर शरीर के इन हिस्सों में रहता है दर्द तो, जानिए क्या है इसकी वजह – Kharitat Sandesh\nअगर शरीर के इन हिस्सों में रहता है दर्द तो, जानिए क्या है इसकी वजह\nलगातारा काम करने और तनाव के कारण शरीर के अलग- अलग हिस्सों में दर्द होने लगता है। अधिकतर लोग दर्द होने के कारणों का पता किए बिना ही पेनकिलर दवाओं का सेवन करने लगते हैं। ज्यादा दवाओं का इस्तेमाल करने से स्‍वास्‍थ्‍य को नुकसान भी पहुंचा सकता है। कुछ लोग तो शरीर में होने वाले दर्द को बिल्कुल ही नजरअंदाज कर देते हैं जो कि गलत है। इस तरह के दर्द को इग्नोर करना खतरनाक हो सकता है। जिंदगी भर स्वस्थ रहने के लिए दर्द होने के पीछे का कारण जानना बहुत जरूरी है। आज हम आपको बॉडी के अलग- अलग भागों में होने वाले दर्द के कारण के बारे में बताएंगे, तो आइए जानते हैं, उन कारणों के बारे में।\nबिना कोई काम किए लगातार कमर दर्द होना इस बात की ओर संकेत करता है कि आपकी रीढ़ की हड्डी में कोई प्रॉब्लम हो। एेसी स्थिति में तुरंत डॉक्टर से जा कर मिलें। इस तरह के दर्द को इग्नोर करने से बाद में चलने-फिरने में भी समस्या आ सकती है।\n2. जबड़े में दर्द\nजबड़े में दर्द तनाव यानि चिंता के कारण होता है। जब इंसान जरूरत से ज्यादा तनाव लेता है, तो एेसी स्थिति में जबड़े की मांसपेशियां टाइट हो जाती है। ज्यादा देर तक जबड़े में कसाब होने के कारण दर्द होने लगता है। कई बार इसी वजह से दिल में दर्द हो सकता है।\n3. पीरियड्स में होने वाला दर्द\nमहिलाओं में मासिक धर्म के दौरान दर्द होना एक आम समस्या है। एेसा गर्भाशय की दीवारों में सूजन आने से होता है। इस दर्द से राहत पाने के लिए कभी भी दवाओं का सेवन न करें। दवाइयों का सेवन करने से एसटीडी और गर्भाशय में कैंसर होने का खतरा बढ़ जाता है।\n4. सिर में दर्द\nसिर में दर्द होने का एक कारण ब्रेन ट्यूमर भी हो सकता है। अगर बिना किसी चिंता या तनाव के दर्द हो रहा है, तो तुरंत डॉक्टरी जांच करवाएं। सिर दर्द को नजरअंदाज करना घातक हो सकता है।\n5. पेट के निचले हिस्से में दर्द\nपेट की समस्याओं और ज्यादा ठंडा पानी पीने से पेट के निचले भाग में दर्द होने लगती है। मगर यदि पेट में लगातार दर्द हो रहा हो तो यह अपेंडिक्टिस होने का संकेत देता है।\n6. पैरों में दर्द\nयदि आपको बहुत ज्यादा चलना पड़ता है तो पैरों में दर्द होना सामान्य बात है। लेकिन यदि पैरों में असामान्य दर्द होने के साथ ही पैरों और तलवों में सुन्नता महसूस होती हो तो यह डायबिटीज के लक्षण है।\n7. छाती में दर्द\nहर समस्य चिंता लेने से, गलत लाइफस्टाइल के कारण छाती में दर्द होना आम है। मगर छाती में अचानक से दर्द उठना हार्टअटैक का लक्षण हो सकता है। अगर आपको कभी भी ऐसा दर्द हो, तो इसको इग्‍नोर न करें, तुंरत डॉक्‍टर से जरूरी जांच करवाएं।


हार्दिक पंड्या और केएल राहुल पर प्रतिबंध लगने से, सीरीज से पहले ऐसे मुश्किल में पड़ी\nby Adarsh kumar\t January 10, 2019\nभारतीय टीम के दो बेहतरीन खिलाड़ी हार्दिक पांड्या और के एल राहुल पर2मैच का प्रतिबंध लगा दिया गया है. ये दोनों खिलाड़ी करण जौहर के शो कॉफी विथ करण में महिलाओं के लिए अभद्र टिप्पणी करते हुए देखे गए थे. जिसके बाद लोगों के गुस्से का सामना इन दोनों खिलाड़ियों को करना पड़ा.\nऑस्ट्रेलिया के खिलाफ वनडे सीरीज से पहले दोनों खिलाड़ियों पर लगा2मैच का प्रतिबंध\nभारतीय टीम ऑस्ट्रेलिया के खिलाफ 12 दिसम्बर से वनडे सीरीज खेलेगी. ये दोनों खिलाड़ी टीम का हिस्सा हैं. के एल राहुल का पहले वनडे में जगह मिलना थोड़ा मुश्किल था. लेकिन हार्दिक पांड्या का खेलना तय माना जा रहा था. हार्दिक एशिया कप के बाद पहली बार टीम से जुड़े हैं. उनको चोट की वजह से टीम से बाहर किया गया था. हार्दिक बल्लेबाजी के साथ-साथ तेज गेंदबाजी भी कर सकते हैं. अब भारतीय टीम को इनके विकल्प के बारे में सोचना होगा. गौरतलब है कि ऑस्ट्रेलियाई पिचों पर तेज गेंदबाज जो बल्लेबाजी भी कर सकता है. वो बहुत फायदेमंद साबित होते हैं.\nपहले दो मैच में के एल राहुल का नही होगा चयन\nलगातार खराब फॉर्म में चल रहे के एल राहुल के पास इस सीरीज में खुद को साबित करने का मौका था. जिसे उन्होंने गवां दिया है. अब वो पहले दो मैच के लिए भारतीय टीम में उनका चयन नहीं होगा. आखिरी मैच के लिए वो भारतीय टीम में चयन के लिए वो उपस्थित रहेंगे. विश्व कप से पहले टीम में जगह पाने के लिए संघर्ष कर रहे इस बल्लेबाज के लिए ये अच्छी खबर नहीं हैं. उनके पास ऑस्ट्रेलिया में वनडे टीम में खुद को साबित करने का बहुत बड़ा मौका था. जिसे इन दोनों खिलाड़ियों ने गवां दिया है.\nकिसी भी खिलाड़ी के ऊपर प्रतिबंध लगाना ये बहुत बड़ी बात होती है. वो भी विश्व कप से पहले. इन दोनों खिलाड़ियों को विश्व कप पर अपना ध्यान देना चाहिए. ना की ऐसे टीवी शो में जाकर ऐसी बातों पर.\nTagged: के. एल. राहुल, हार्दिक पंड्या


लो आ गया अब ऐसा ATM जिसमे नोट डालने पर निकलेंगे सिक्के, यकीन नहीं तो खुद देख लीजिए\nWednesday, 20 March 2019. 9:03 AM\n27/03/2018 11:00 AM\nएटीएम मशीन भी बड़े काम की चीज हैं. इसकी वजह से हमें जेब में ढेर सारे पैसे लेकर घुमने की जरूरत नहीं पढ़ती हैं. जब भी आपको अधिक पैसो की आवश्यकता होती हैं या आपके पर्स में रखे पैसे ख़त्म हो जाते हैं तो हमें बैंक की लम्बी लाइन में खड़े रहने की झंझट में नहीं पड़ना होता हैं. बस अपने पास का एटीएम ढूंढो और फटाक से पैसे निकाल लो.\nलेकिन एटीएम के साथ भी एक समस्यां हैं कि इसके अन्दर से सिर्फ कागज के नोट ही बाहर आते हैं. एटीएम के अन्दर से सिक्का निकलते हुए आप ने आज तक कभी नहीं देखा होगा. ऐसे में जब हमें छुट्टे पैसो की जरूरत पड़ती हैं तो बड़ी परेशानी होती हैं. जहाँ जाओ वहां लोग छुट्टे ही मांगते हैं. यदि छुट्टे ना हो तो मजबूरी में कोई दूसरा सामान या चॉकलेट लेनी पड़ती हैं.\nसिक्को की काला बाजारी हैं बड़ी समस्यां\nव्यापारी वर्गों सहीत कई लोग को छूटे पैसे यानि सिक्को की बहुत जरूरत पड़ती हैं. ऐसे में कुछ लोग ऐसे भी होते हैं जो इन कागज़ के नोट के बदले सिक्के देते हैं. हालाँकि ऐसा करते समय वे अपना 10 प्रतिशत का कमीशन काट लेते हैं. उदाहरण के लिए आप इन्हें 100 रुपए का नोट दोगे तो ये बदले में आपको 90 रुपए के ही सिक्के देंगे. इसे बैंक वाले भान (सिक्कों) की काला बाजारी कहते हैं.\nइस ख़ास एटीएम से बाहर निकलेंगे सिक्के\nइस तरह की काला बाजारी को रोकने के लिए और लोगो को आसानी से छुट्टे पैसे मुहैया कराने के लिए अब एसबीआई बैंक एक बहुत ही नायब और दिलचस्प मशीन लेकर आई हैं. इस डिवाइस का नाम हैं ‘क्वाइन वेंडिंग मशीन.’\nये हैं मशीन की खासियत\nइस मशीन की ख़ास बात ये हैं कि जब आप इसमें 10, 50, 100, 200, 500 और यहाँ तक कि 2000 के भी नोट डालेंगे तो बाहर आपको इतनी ही कीमत के सिक्के मिलेंगे. इस मशीन में कागज़ के नोट डालने पर 1, 2,5और 10 के सिक्के बाहर निकलेंगे. साथ ही इस वेंडिंग मशीन से सिक्के निकालने के लिए इसके पास ख़ास तौर पर एक कर्मचारी तैनात किया जाएगा.\nयहाँ लग चुकी हैं क्वाइन वेंडिंग मशीन\nपठानकोट के ढांगू रोड पर स्थित एसबीआई बैंक मेन ब्रांच के चीफ मेनेजर प्रदीप भारद्वाज के अनुसार ये ख़ास मशीन का पहला इन्स्टालेशन ढांगू रोड की SBI शाखा में कर दिया गया हैं. इस मशीन की वजह से अब लोगो को छुट्टे पैसो को लेकर परेशानी नहीं उठानी पड़ेगी. यदि लोगो को ये मशीन पसंद आई और उनकी डिमांड आई तो इसे जिले के अन्य क्षेत्रो में भी इंस्टाल किया जाएगा.\nइस ख़ास तरह की मशीन की बात जैसे ही सोशल मीडिया पर गई तो कई लोग उत्साहित हो गए. उनका भी यही मानना हैं कि छुट्टे पैसो को लेकर बहुत परेशानी होती हैं. ऐसे में इस मशीन के आने से कई लोगो की परेशानी हल हो जाएगी. वहीँ व्यापारी वर्ग के लोग इस मशीन की खबर से बहुत खुश हैं. उन्हें अपनी दूकान पर ग्राहकों को आए दिन छुट्टे पैसे और सिक्के देने पड़ते हैं. ऐसे में ये मशीन उनके लिए किसी जन्नत से कम नहीं हैं.\nATM यकीन नहीं तो खुद देख लीजिए लो आ गया अब ऐसा ATM जिसमे नोट डालने पर निकलेंगे सिक्के सिक्के\t2018-03-27


dalits attacked by muslim crowd in muzaffarnagar - women became target\nमुजफ्फरनगर – दलितों पर मुस्लिम भीड़ का जबरजस्त हमला, दलित महिलाओं पर निशाना, हथियारों से हमला\nउत्तर प्रदेश के मुजफ्फरनगर के ककरौली थाना क्षेत्र से दलित उत्पीड़न का एक सनसनीखेज मामला सामने आया है. बताया गया है कि ककरौली के एक गाँव में जमीन को लेकर हुए विवाद में मुस्लिम समुदाय के लोगों ने दलित परिवार पर भयानक हमला किया तथा मारपीट की.\nइसके बाद पीड़ित दलित परिवार ने थाने में तहरीर देकर कार्यवाही की गुहार लगायी है. पुलिस ने आरोपियों पर मुकदमा दर्ज कर कानूनी कार्यवाही आरम्भ कर दी है.\nखबर के मुताबिक़, थाना ककरौली क्षेत्र के ग्राम बेहडा सादात में दो पक्षों में हुई मारपीट में एक दर्जन व्यक्ति घायल हो गये. दलित पक्ष के रेशमा ने थाने पर तहरीर देकर बताया कि उसका परिवार गुड कोल्हू पर मजदूरी का कार्य करता है. रेशमा की माने तो उसने अपनी पैतृक जमीन का कुछ हिस्सा गांव के पूर्व प्रधान को बेच दिया.\nशनिवार को पूर्व अशरफ अपनी जमीन में दीवार कर रहा था तभी दूसरे समुदाय के रहमत, इंतजार, इसरार, मुस्तकीम, मुन्ना, मौ. रफी, हाथों में धारदार हथियार लेकर तथा कुख्यात अपराधी रहमत तमंचा लेकर आ धमके तथा जमीन विरोध किया.\nपीड़ित दलित परिवार ने बताया है कि दबंगों ने पूर्व प्रधान को जमीन बेचने का विरोध किया तथा उनके पूरे परिवार के साथ मारपीट की. पीड़ित परिवार के व्यक्ति ने बताया कि दबंगों द्वारा उन पर हथियार लेकर हमला किया गया तथा महिलाओं के कपडे फाड दिये.\nमारपीट में सुदेश, आशा, ममता, चन्द्रो, सुनीता, भूरिया घायल हो गये। तहरीर के आधार पर पुलिस ने आरोपियों के खिलाफ संगीन धाराओं में मुकदमा दर्ज किया है.


Know How Long Stale Food Is Safe In The Refrigerator In Hindi\nEditorial07 Oct 2020, 15:51 IST\nचलिए आज जानते हैं कि फ्रिज में रखा बासी खाना कब तक रहता है सेफ\nक्या आप भी खाना बनाकर फ्रिज में स्टोर कर देती हैं, तो चलिए जानते हैं कि फ्रिज में रखा बासी खाना कब तक रहता है सेफ।\n'फ्रिज में खाना रखा हुआ है, गरम कर के खान लेना'! 'रात या दिन में टाइम नहीं मिलता इसलिए एक्स्ट्रा खाना बना के फ्रिज में रख देता हूं'! ये लाइन लगभग अब हर घर में सामान्य बात हो गई है। आज की भाग-दौड़ भरी ज़िन्दगी में हमेशा ताजा भोजन मिलना मुश्किल सा हो गया है। अक्सर ऐसा भी होता है कि खाना बनाने के बाद जब भी कुछ खाना बच जाता है तो उसे फ्रिज में रख देते हैं। कभी-कभी दिन का खाना रात को, तो रात का खाना दिन में बना के फ्रिज में रख देते हैं। ऐसे में खाना बना के फ्रिज में स्टोर करना भोजन की बर्बादी रोकने में मदद तो करता है, लेकिन साथ में कभी-कभी काफी दिनों तक स्टोर किया हुआ खाना सेहत के लिए हानिकारक भी साबित हो सकता है। चलिए आज जानते हैं कि फ्रिज में रखा बासी खाना कब तक रहता है सेफ-\nएक साथ ना रखें कच्चा और पका हुआ खाना\nआप भी कच्चा और पका हुआ खाना फ्रिज के एक शेल्फ में रख देती हैं, तो आप गलती कर रही हैं। एक ही शेल्फ में इन दोनों को रख देने से फ्रिज में बैक्टीरिया बढ़ने का चांस रहता है। इसके चलते कच्ची सब्जियां और पका हुआ खाना जल्दी ख़राब होने का भी चांस रहता है। जितना हो सके फ्रिफ में कच्चे और पके हुए खाने को अलग-अलग शेल्फ में रखें।\nइसे भी पढ़ें: मसालों की भी होती है एक्सपायरी डेट, लंबे समय तक सुरक्षित रखने के लिए इन्हें ऐसे करें स्टोर\nचावल को अधिक दिन ना रखें\nअक्सर हम रात को या दिन में अधिक चावल बना के फ्रिज में रख देते हैं ताकि अगले दिन इसे खा सके। अगर आप चाहती हैं कि चावल ख़राब होने से पहले खा लिया जाएं तो उसे2दिन से अधिक दिनों तक फ्रिज में ना रखें। अक्सर चावल को टेस्ट कर के देखते हैं कि ख़राब तो नहीं हुआ है, और कभी-कभी लगता है कि ख़राब नहीं हुआ लेकिन, दो दिन से अधिक दिनों तक अगर आपने चावल को रखा है तो उसे कतई नहीं खाएं। (खाना पकाने का सबसे पौष्टिक तरीका क्या है?)\nआटा गुथ कर या रोटी बनाकर अधिक दिनों तक ना रखें\nअक्सर महिलाएं रात को ही आटा गुथ कर फ्रिज में रख देती हैं। कभी-कभी रात में रोटी भी बना के फ्रिज में रख देती हैं, लेकिन वो ये भूल जाती है कि समय बचाने की ये आदत सेहत पर कितना बुरा असर डालती है। बासी रोटी या फिर बासी आटे से बनी रोटी से पेट में दर्द और कब्ज की समस्या होने का डर रहता है।2से3दिनों तक रखी रोटी को खाने से इम्‍यून सिस्‍टम भी कमजोर हो सकती है। (खाना बर्बाद होने से बचा सकती हैं आप)\nदाल को2दिन से अधिक ना रखे फ्रिज में\nप्रोटीन के लिए तो दाल हर कोई बनाता है। खाने के बाद जो दाल बच जाती है अधिकतर महिलाएं उसे सीधा फ्रिज में डाल देती हैं ताकि ख़राब ना हो और खाने में दुबारा इस्तेमाल किया जा सके लेकिन, आपको ये ज़रूर मालूम होना चाहिए कि दाल को2दिन से अधिक बासी होने के बाद उसे खाने में इस्तेमाल नहीं करना चाहिए। (घर पर घी बनाने का सबसे आसान तरीका)\nइसे भी पढ़ें: इन वाराणसी स्ट्रीट फूड की बात है निराली, एक बार जरूर करें ट्राई\nइसी तरह कटे हुए फल को आप अधिक दिनों तक फ्रिज में ना छोड़े। अगर आपने कटे हुए फल को फ्रिज में रखा है तो उसे सात से आठ घंटे के अंदर ही खा लीजिए, क्यूंकि उसके बाद ख़राब होने के चांस अधिक हो जाते हैं। जितना हो सके पकी हुई सब्जियों को ढंककर और स्टील के बर्तन में रखें। एयर बंद डिब्बे में भी आप रख सकती हैं।\nFood Fridge Kitchen Tips Kitchen hacks Kitchen


Rajasthan APRO Recruitment 2021 Notification for 76 Post - HCMRIPA.ORG\nHome » Latest News » Rajasthan APRO Recruitment 2021 Notification for 76 Post\nRajasthan APRO Recruitment 2021 Notification for 76 Post: Rajasthan APRO Bharti 2021 Notification for 76 Post Online Form, राजस्थान सहायक जनसंपर्क अधिकारी भर्ती का नोटिफिकेशन जारी हो चूका है. राजस्थान सहायक जनसंपर्क अधिकारी भर्ती कुल 76 पदों पर की जाएगी. इस भर्ती के लिए अभ्यर्थी ऑनलाइन आवेदन कर सकते हैं. इस भर्ती के लिए ऑनलाइन आवेदन शुरू कर दिए है. राजस्थान सहायक जनसंपर्क अधिकारी भर्ती 2021 का ऑनलाइन फॉर्म भरने से पहले अभ्यर्थी नोटिफिकेशन को भली भांति पढ़ लें. राजस्थान सहायक जनसंपर्क अधिकारी भर्ती 2021 की शैक्षणिक योग्यता, आयु सीमा, चयन प्रक्रिया, वेतन आदि की पूरी जानकारी नीचे दी गई है.\nRajasthan APRO Recruitment 2021 Notification\nOrganization Name Rajasthan APRO\nPost Name Rajasthan APRO Post\nApplication Start Date 02/12/2021\nसामान्य वर्ग एवं क्रीमीलेयर श्रेणी के अन्य पिछड़ा वर्ग /अति पिछड़ा वर्ग के आवेदक हेतु : Rs.450/-\nराजस्थान के नॉन क्रीमलेयर श्रेणी के पिछड़ा वर्ग/ अति पिछड़ा वर्ग और आर्थिक रूप से कमजोर वर्ग के आवेदक हेतु : Rs.350/-\nसमस्त विशेष योग्यजन एवं राज्य के अनुसूचित जाति /अनुसूचित जनजाति के आवेदन हेतु : Rs.250/-\nRajasthan APRO Recruitment 2021 Educational Qualification\nभारत में किसी मान्यता प्राप्त विश्वविद्यालय से स्नातक या इसके समतुल्य से, साथ में किसी प्रतिष्ठित समाचार पत्र कार्यालय में या राज्य सरकार अथवा भारत सरकार के जनसंपर्क विभाग में पत्रकारिता का3वर्ष का अनुभव होना चाहिए.\nपत्रकारिता में डिग्री/ डिप्लोमा के साथ स्नातक, हिंदी या अंग्रेजी में स्नातकोत्तर डिग्री धारकों को अधिमान दिया जाएगा.\nदेवनागरी लिपि में लिखी हिंदी का व्यावहारिक ज्ञान एवं राजस्थान की संस्कृति का ज्ञान होना चाहिए.\nRajasthan APRO Vacancy 2021 Details\nPost Name : APRO Post\nराजस्थान सहायक जनसंपर्क अधिकारी भर्ती 2021 के लिए आपको ऑनलाइन आवेदन करना होगा. इच्छुक और योग्य अभ्यर्थी आवेदन कर पाएंगे. आवेदन करने की पूरी जानकारी नीचे दिए गए ऑफिशियल नोटिफिकेशन में दी गई है. इसलिए अभ्यर्थी आवेदन करने से पहले ऑफिशियल नोटिफिकेशन जरूर पढ़ें.


भारतीय समाज और नवचेतना के उभरते स्वर - emerging voices of indian society and new consciousness-mobile\npunjabkesari.in Wednesday, May 18, 2022 - 05:20 AM (IST)\nभारतीय मूल के नोबेल पुरस्कार से सम्मानित लेखक वी.एस. नायपॉल की 1976 में प्रकाशित प्रसिद्ध पुस्तक ‘इंडिया अ वूंडेड सिविलाइजेशन’ ने भारतीय सभ्यता के अंतद्र्वंद्वों को बड़ी गहराई से परखने का प्रयास किया था। उसकी कुछ पंक्तियां इस प्रकार हैं, ‘‘भारत में जो हो रहा है वह एक नई ऐतिहासिक जागृति है। मुझे ऐसा लगता है कि भारतीय अपने इतिहास के प्रति जीवंत हो रहे हैं। आक्रमणकारी जीत रहे थे, लोगों को अपने अधीन कर रहे थे। और वे ऐसे देश में थे जहां लोगों ने इसे कभी नहीं समझा। लेकिन अब लोग समझने लगे हैं कि भारत के साथ बहुत बड़ी बर्बरता हुई है।’’\nकई विश्लेषक, जो इसे हिंदू राष्ट्रवाद का उभार कहना बेहतर समझते हैं, वे इस स्पष्ट संकेत को नहीं समझना चाह रहे कि शायद भारतीय समाज का एक बड़ा अंग अब अपने मूल इतिहास और उपेक्षित सांस्कृतिक अस्मिता के प्रति सजग और जीवंत हो रहा है। वे अब हर्बर्ट रिजले सहित हर नस्लवादी आर्य-द्रविड़ और जातिवादी विभाजन के सिद्धांतों को अपने तर्क की कसौटी पर परखना चाहते हैं। तभी प्रखर वक्ता जे. साई दीपक अपने को एक ‘साऊथ इंडियन’ की बजाय ‘ऐन इंडियन फ्रॉम साऊथ’ कहलाना पसंद करते हैं। भारतीय समाज अब संकुचित दायरे और दशकों से गढ़े गए सैकुलर-कम्युनल पाखंड से बाहर जाकर समग्रता से अपनी भारतीय पहचान फिर से तलाशना चाहता है।\nइस बात को गर्वपूर्वक मान लेने में क्या शर्म है कि इस देश का इतिहास मात्र 500 या 1000 वर्षों का नहीं है, जब से विदेशी आक्रांताओं ने यहां आकर लूटपाट मचाना और बाद में यहीं के लोगों का उत्पीडऩ और शोषण शुरू किया। लेकिन वह क्या शक्ति थी जिसने भारत की सनातनी परम्परा को कभी मिटने नहीं दिया। जाने-माने समाजवादी विचारक, लेखक और कम्पैरिटिव रिलीजन के अध्येता अरुण भोले ने अपनी प्रसिद्ध पुस्तक ‘धर्मों की कतार में इस्लाम’ में यह विचारणीय प्रश्न उठाया है। उनके अनुसार अपने लम्बे और अक्सर असहिष्णुतापूर्ण शासनकाल के बावजूद विदेशी आक्रांता इस विशाल सनातनी परम्परा के वृक्ष के कुछ डाल-पात ही काट पाए। इसके विपरीत दुनिया के जिस किसी दूसरे देश पर उनका आधिपत्य हुआ उन्होंने उसका सम्पूर्ण धर्मांतरण कर दिया, चाहे वह ईरान हो, इंडोनेशिया या मलेशिया।\nकुछ ऐसे ही विचार युवा लेखक ओमेन्द्र रत्नु के भी हैं, जो पेशे से एक डॉक्टर हैं। वह कहते हैं कि इस देश के बहुसंख्यक हिंदू कभी किसी बाहरी ताकत के गुलाम थे, यह विचार आरोपित करना देश के इतिहास के साथ किया गया एक कुटिल मजाक है। जिस देश में महाराणा प्रताप जैसे प्रतापी योद्धा ने राजा मानसिंह के द्वारा अकबर को यह स्पष्ट संदेश दे दिया हो कि ‘बेटी नहीं दूंगा, चौथ नहीं दूंगा और चाकरी नहीं करूंगा, उस विशाल समाज को क्या गुलाम बनाया जा सकता था?’ यह ऐतिहासिक अवधारणा सिर्फ इस देश के बहुसंख्यक समाज को हतोत्साहित करने के लिए रची गई। लेकिन आज जब वह अपने ऊपर जबरन आरोपित विचारों की फिर से समीक्षा करना चाहता है तो उसे दक्षिणपंथी हिंदुत्व बता कटघरे में डालने का प्रयास किया जाता है। इसके बावजूद वह आज हर स्तर पर, हर उस दुष्प्रचार का प्रतिवाद करना चाहता है, जो उसे असमर्थ, दीन और प्रतिभाहीन साबित करने के लिए रचा गया है। वह टुकड़े-टुकड़े राष्ट्रीयता और अखंड भारत के फर्क को समझना चाहता है।\nआश्चर्य है कि इस देश के वामपंथी विचारकों ने अपने ही देश के अन्य विचार रखने वाले चिंतकों और विचारकों से कुछ सीखने का प्रयास क्यों नहीं किया। उनमें से अगर कुछेक ने भी राष्ट्रकवि रामधारी सिंह दिनकर द्वारा भारतीय संस्कृति और सभ्यता के इतिहास पर लिखित उनकी पुस्तक ‘संस्कृति के चार अध्याय’ पढ़ी होती तो नस्ल, आर्य-द्रविड़, संस्कृत-तमिल, वर्ण व्यवस्था, जाति व्यवस्था, वैदिक दर्शन और हिंदू धर्म सहित भारतीय समाज के हर पहलू को समझने का एक नया दृष्टिकोण मिलता। अपनी पुस्तक में वह मैकाले और डॉक्टर डफ के एजैंडे से भी हमें परिचित कराते हैं। मैकाले ने कहा था कि ‘थोड़ी-सी पाश्चात्य शिक्षा से ही बंगाल में मूॢत पूजने वाला कोई नहीं रह जाएगा।’\nदिनकर लिखते हैं कि 1835 में डॉक्टर डफ ने कहा था कि ‘जिस-जिस दिशा में पाश्चात्य संस्कृति प्रगति करेगी, उस-उस दिशा में ङ्क्षहदुत्व के अंग टूटते जाएंगे।’ अब आप ही निर्णय करें कि जिस सनातन परम्परा में कहा गया हो ‘सा विद्या या विमुक्तयेश्’ अर्थात् विद्या वह है जो ‘पूर्वाग्रहों’ से मुक्त करे। उसके सामने शिक्षा और ज्ञान की यह पाश्चात्य अवधारणा कैसी दिखती है। ऐसे हजारों उदाहरण और कारण मिलेंगे। जरूरत है भारतीय समाज में प्रवाहित हो रही इस नवचेतना को उसके पूरे संदर्भ में समझने की। एक प्रगतिशील समाज से यही अपेक्षा हो सकती है।-मिहिर भोले


होम > चुनाव स्पेशल > छत्तीसगढ़ चुनाव 2018 > चुनाव आयोग ने छत्तीसगढ़ सरकार को जनसंपर्क आयुक्त को हटाने का दिया आदेश\nरायपुर: छत्तीसगढ़ विधानसभा चुनाव के दूसरे चरण का मतदान 20 नवंबर को है. ऐसे में चुनाव आयोग ने राज्य सरकार को जनसंपर्क आयुक्त राजेश टोप्पो को उनके पद से हटाने का आदेश दिया है. यह निर्णय चुनाव आयोग ने टोप्पो के एक कथित ऑडियो टेप को सुनने के बाद लिया…\nरायपुर: छत्तीसगढ़ विधानसभा चुनाव के दूसरे चरण का मतदान 20 नवंबर को है. ऐसे में चुनाव आयोग ने राज्य सरकार को जनसंपर्क आयुक्त राजेश टोप्पो को उनके पद से हटाने का आदेश दिया है. यह निर्णय चुनाव आयोग ने टोप्पो के एक कथित ऑडियो टेप को सुनने के बाद लिया है. इस टेप में टोप्पो एक पत्रकार से कांग्रेस के नेताओं के खिलाफ स्टिंग ऑपरेशन करने की बात कर रहे है. इसके साथ ही वो इस काम के लिए कथित रूप से पैसों की पेशकश करते पकड़े गयी है.\nचुनाव आयोग के प्रवक्ता ने बताया कि छत्तीसगढ़ सरकार में जनसंपर्क विभाग के सचिव और आयुक्त एस राजेश टोप्पो को पद से हटा कर ट्रांसफर किए जाने का आदेश जारी किया गया है.\nअजय चौटाला बनाएंगे नई पार्टी, बोले- छोटे भाई को गिफ्ट करता हूं इनेलाे व चश्‍मा\nमिली जानकारी के मुताबिक, ऑडियो टेप में राजेश टोप्पो किसी पत्रकार से यह कहते सुने गए कि कांग्रेस कार्यकर्ताओं का पार्टी के एक वरिष्ठ नेता के लिए अभद्र भाषा का इस्तेमाल करते हुए वीडियो बनाया जाए. इसके एवज में टोप्पो पर कथित रूप से पैसों की पेशकश करने का भी आरोप है.\nराजस्थान में कांग्रेस का बड़ा दाव, राजे को हारने जसवंत सिंह के बेटे उतारा मैदान में\nआपको बता दें कि, 90 विधानसभा सीटों वाले छत्तीसगढ़ में 18 सीटों के लिए 12 नवंबर को पहले चरण का चुनाव हो चुका है बाकि बचे 78 सीटों पर 20 नवंबर को दूसरे चरण की वोटिंग होनी है.


पुरुष डॉक्टर ने करा दी महिला की नॉर्मल डिलीवरी, आशा वर्कर ने किया जमकर हंगामा – आँखों देखी LIVE\nपुरुष डॉक्टर ने करा दी महिला की नॉर्मल डिलीवरी, आशा वर्कर ने किया जमकर हंगामा\nयूपी के शाहजहांपुर में मेडिकल कॉलेज में एक महिला की Normal डिलीवरी पुरुष डॉक्टर के द्वारा करा दी गई. जिसे लेकर मेडिकल कॉलेज में जमकर हंगामा हुआ. आशा वर्कर्स ने गुरुवार को हंगामा करते हुए आरोप लगाया कि महिला डॉक्टर होने के बावजूद महिलाओं की डिलीवरी पुरुष डॉक्टर करा रहे हैं.\nहंगामा करते हुए आशा वर्कर्स\nडिलीवरी का वीडियो भी वायरल\nवहीं पुरुष डॉक्टर द्वारा महिला की नॉर्मल डिलीवरी कराते हुए किसी ने वीडियो बना लिया और सोशल मीडिया पर वायरल कर दिया. मेडिकल कॉलेज प्रशासन कार्रवाई की जगह आशा वर्कर्स के आरोप से अपना पल्ला झाड़ रहा है.\nआशा वर्कर्स के अनुसार प्रसूता की नॉर्मल डिलीवरी करने पहुंचे पुरुष डॉक्टर पंकज\nने डिलीवरी रूम में मौजूद लेडी डॉक्टर को हाथ तक नहीं लगाने दिया और प्रसूता की खुद नॉर्मल डिलीवरी कराई. हद तो तब हो गई जब पुरुष डॉक्टर ने प्रसूता के कॉपर टी भी अपने हाथ से लगाई.\nआशा वर्कर्स ने जब इस बात का विरोध किया तो उस पुरुष डॉक्टर ने अभद्र व्यवहार करते हुए उन्हें वार्ड से बाहर निकाल दिया. प्रसूता के परिवार वाले भी डॉक्टर के इस कृत्य से नाराज दिखे. बता दें जब कोई प्रसूता प्रसव हेतु मेडिकल कालेज में स्थित महिला वार्ड में जाती है तब संबंधित आशा प्रसूता की देखभाल व मानोबल बढ़ाने हेतु साथ में रहती है. परिवार का कोई भी व्यक्ति प्रसव के समय प्रसूता के साथ नहीं होता है.\nआशा वर्कर्स का कहना है कि अगर ऐसा चलता रहा तो कोई भी गांव वाला अपनी मां-बहन को हम आशाओं के साथ प्रसव के लिए नहीं भेजेगा. मामले में मेडिकल कॉलेज की पीआरओ पूजा पांडेय का कहना है कि पुरुष डॉक्टर महिला की डिलीवरी कर सकता है. उसके पास डॉक्टर का सर्टिफिकेट होता है.


News and Views - Latest News, News, News Today तेलंगाना में7सीट से ज्यादा उम्मीदवार क्यों नहीं उतारे -एजाज खान – Mumbai Press :: Official Site\nतेलंगाना में7सीट से ज्यादा उम्मीदवार क्यों नहीं उतारे -एजाज खान\nबॉलीवुड से राजनीति में कदम रखने वाले और शोषितों के समर्थन में अपनी आवाज बुलंद करने वाले बहादुर युवक ने ओवैसी को दुविधा में डाल दिया है। एजाज खान पर आरोप लगाने वाले कुछ लोगों की नींद हराम हो गई है। जब एजाज खान पर लेन-देन का आरोप लगा, तो एजाज खान ने साफ तौर पर कहा कि अगर मैंने लेन-देन किया होता, तो मैं विधानसभा चुनाव में चुनावी पेपर वापस ले लेता। मजलिस-ए-इत्तेहादुल मुस्लिमीन मुसलमानों के टिकट वापस लेने के साथ बबल सेठ के क्षेत्र में नहीं।\nएजाज खान ने कहा, “मुझसे बार-बार सवाल किया जा रहा है कि वारिस पठान के सामने वोट काटने के लिए पर्चा दाखिल कर रहे हो। मैं इनसे सवाल कर रहा हूं कि, मुझसे सवाल करने से पहले आप असदुद्दीन ओवैसी से सवाल करों की, विधानसभा मुस्लिम समर्थक की पार्टी है। अगर मुसलमानों के अधिकारों की बात करने वाली पार्टी है, तो राज्य में कई प्रमुख मुस्लिम विधायक हैं जो जनता में अच्छी तरह से जाने जाते हैं और वहां के लोगों का काम करते हैं। ओवैसी ने काम करने वाले मुस्लिम विधायकों के खिलाफ उम्मीदवार क्यों उतारे हैं? मैं केवल एक जगह से लोगों के आदेश पर चुनाव लड़ रहा हूं, लेकिन ओवैसी ने पूरे महाराष्ट्र में विधायकों को नुकसान पहुंचाने का काम किया है।\nवहीं, एजाज खान का कहना है कि जैसे ही मैंने मजलिस पार्टी और ओवैसी के बारे में जानकारी इकट्ठा की, मुझे अब एहसास हुआ कि अल्लाह ने मुझे इस पार्टी के लिए उम्मीदवार होने से बचाया क्योंकि यह पार्टी मोलभाव करती थी। तेलंगाना से सभी सीटों पर ओवैसी ने अपने उम्मीदवार क्यों नहीं उतारे, पिछले 85 वर्षों में7या 8 से अधिक सीटों पर उनके उम्मीदवार क्यों नहीं हैं जब तेलंगाना उत्तर प्रदेश में बिहार में उनका गढ़ है? क्यों मुस्लिम उम्मीदवारों की संख्या के सामने महाराष्ट्र अपने उम्मीदवार के लिए मतदान कर रहा है? लोगों से जो जीते हुए उम्मीदवार हैं अमीषा पटेल असलम शेख आरिफ नसीम खान आसिफ शेख आदि के सामने अपना उम्मीदवार उतरने का उद्देश क्या है? क्या शिवसेना बीजेपी को फायदा पहुंचा रही है? मुस्लिम अधिकार की बात करते हुए, बिहार, उत्तर प्रदेश में कितने मुस्लिम स्थानों पर विधानसभा के कारण भाजपा की स्थापना हुई है, मुझे खेद है कि ओवैसी खुले तौर पर मुस्लिम उम्मीदवार के साथ काम कर रहा है और अब मोदी के रूप में ओवैसी भक्ति का एक वर्ग है और इन भक्तों के घेरे में मुस्लिम उम्मीदवार को पराजित किया जाएगा और शिवसेना भाजपा के उम्मीदवार को जीताएगी।\n2014 की एक रैली में, एजाज खान ने ओवैसी भाइयों से कहा था कि जब हमारे दो उम्मीदवार भी आए थे, तो यह मेरी जिम्मेदारी थी कि मैं रिलायंस और सरकार वक्फ बोर्ड से सारी जमीन वापस लूं। मैं पूछता हूं आप के वारीस पठान और आप के इम्तियाज जलील ने अब तक कितनी समर्पित बोर्ड भूमि मुसलमानों का आशीर्वाद लिया है। उनका सिर्फ यही कहना है कि यह एक मुस्लिम पार्टी है जो इस देश में मुसलमानों को अलग-थलग करना चाहती है। जब की हमारा देश धर्मनिरपेक्ष देश है और यहां हर धर्म के लोग रहते हैं, तो मुसलमानों को इस तरह से क्यों गुमराह करके उनके दिमाग को क्यों बिगाड़ा जा रहा है। एजाज खान के अनुसार, देश से कांग्रेस पार्टी को खत्म करने में मजलिस का बड़ा हाथ है। भाजपा हिंदुओं को अलग कर रही है और उन्हें मुसलमानों के बीच जहर दे रही है, यह मुसलमानों का विकास नहीं कर रही है और यह धार्मिक सांप्रदायिकता का जहर है।\nमजलिस-ए-इत्तेहादुल मुस्लिमीन हर जगह कहती है की, हमारे उम्मीदवार को वोट दो। हमें वोट देकर जीताएं। मै कहता हूं कि, अपने पसंद के उम्मीदवार को वोट देने का हक है। मेरे इलाके भायखला में वारीस पठान ने कुछ विकास कार्य किए होंगे तो वोट दो। मुझे भरोसा है कि अगर मैं काम करने में सक्षम हूं, तो मुझे वोट दें। वे राजनीतिक क्षेत्र में भी हैं। मेरे प्रशंसक चाहते थे कि मैं चुनाव जीत जाऊं, ताकि मैं और जोर से दलितों की आवाज उठा सकूं और लोगों की भलाई के लिए काम कर सकूं।\nRelated Tags:एजाज खानतेलंगानामजलिस-ए-इत्तेहादुल मुस्लिमीनमहाराष्ट्रविधानसभा चुनाव\nअमीन पटेल निर्वाचन क्षेत्र में सबसे अवैध इमारतों का निर्माण -जुनैद शेख\nहरियाणा के मुख्यमंत्री मनोहर लाल खट्टर बिना शर्त माफी मांगें -कांग्रेस\nविधानसभा चुनाव : यूपी में 108 सीटों के नुकसान के बावजूद सरकार बनाएगी भाजपा, उत्तराखंड और पंजाब में मजबूत स्थिति में कांग्रेस\nमुंबई की एक अदालत ने सोमवार को भारतीय जनता पार्टी (भाजपा) के कार्यकर्ता मोहित कंबोज भारतीय द्वारा दायर 100 करोड़ रुपये के मानहानि से संबंधित मुकदमे के मामले में महाराष्ट्र के मंत्री नवाब मलिक को जमानत दे दी।\nमलिक, जिन्होंने तीन सप्ताह पहले मझगांव मजिस्ट्रेट कोर्ट द्वारा भेजे गए नोटिस का जवाब दिया था, को 15,000 रुपये के निजी मुचलके पर जमानत दी गई है। अदालत ने मामले को 30 दिसंबर को आगे की सुनवाई के लिए पोस्ट निर्धारित किया है।\nपिछले महीने, भाजपा के पदाधिकारी ने एनसीपी नेता के खिलाफ मानहानि का मामला दर्ज किया था, जिसमें खुलासा किया गया था कि उनके बहनोई ऋषभ सचदेव2अक्टूबर को कार्डेलिया क्रूज पर छापा मारने के बाद नारकोटिक्स कंट्रोल ब्यूरो द्वारा हिरासत में लिए गए व्यक्तियों में से थे, जिन्हें बाद में रिहा कर दिया गया।\nदरअसल अदालत ने इस महीने की शुरूआत में भारतीय की ओर से दाखिल की गई आपराधिक मानहानि की शिकायत पर नवाब मलिक को एक नोटिस जारी किया था। भारतीय ने अपनी शिकायत में आरोप लगाया है कि एनसीपी नेता ने पिछले महीने हुई कार्डेलिया क्रूज शिप पर एनसीबी की छापेमारी के बाद उन्हें और उनके बहनोई को बदनाम किया।\nतब अदालत ने कहा था कि प्रथम ²ष्ट्या मलिक के बयानों ने शिकायतकर्ता की छवि को नुकसान पहुंचाया। मलिक के खिलाफ भारतीय दंड संहिता (आईपीसी) की धारा 500 (मानहानि) के तहत अपराध का मामला दर्ज किया गया था। एनसीबी ने पिछले महीने कार्डेलिया क्रूज जहाज पर छापेमारी की थी और जहाज से ड्रग्स बरामद करने का दावा किया था।\nभारतीय ने तर्क दिया कि मंत्री ने कथित तौर पर अपनी शक्ति और स्थिति का इस्तेमाल संदेह पैदा करने और उनके बहनोई के बारे में अफवाह फैलाने के लिए किया, जिससे उनकी छवि और प्रतिष्ठा को ठेस पहुंची।\nभारतीय द्वारा उपलब्ध कराए गए सबूतों की जांच करने के बाद, मजिस्ट्रेट ने फैसला सुनाया कि प्रथम ²ष्टया,9और 11 अक्टूबर को मीडिया ब्रीफिंग में मलिक के बयान मानहानि की ओर इशारा करते हैं।\nमीडिया से बातचीत करते हुए मलिक ने कहा था कि उन्होंने अदालत के नोटिस का सम्मान किया है और भारतीय द्वारा दायर मानहानि के मुकदमे में मजिस्ट्रेट के सामने पेश हुए हैं, लेकिन उन्होंने शिकायतकर्ता की सभी दलीलों को खारिज कर दिया।\nउन्होंने कहा, हमने यह भी रिकॉर्ड में लाया है कि कैसे भारतीय खुद एक धोखेबाज व्यक्ति है, जो 1,100 करोड़ रुपये के घोटाले में शामिल है और उस पर केंद्रीय जांच ब्यूरो द्वारा छापेमारी की गई है। जब घोटाला सामने आने लगा, तो उसने अपना नाम कंबोज से बदलकर भारतीय कर लिया। हमने सभी सबूत अदालत को सौंप दिए हैं और बाद में और सबूत मुहैया कराएंगे।\nमंत्री के खुलासे के तुरंत बाद, भारतीय ने उन्हें कुछ कानूनी नोटिस भेजे थे और जब आरोप जारी रहे, तो उन्होंने मझगांव मजिस्ट्रेट कोर्ट के समक्ष मलिक के खिलाफ मानहानि का मामला दायर किया था।\nकोरोना वायरस के नये वेरियंट ओमिक्रॉन की आहट के बीच महाराष्ट्र में सरकार ने लॉकडाउन के प्रतिबंधों को तो पूरी तरह से हटा लिया है लेकिन कुछ नई पाबंदियों के तहत नई गाइडलाइन्स जारी कर दी है..जिसका उल्लंघन करने पर भारी जुर्माने का प्रावधान भी किया गया है..नई गाइडलाइन्स की मुताबिक केवल कोरोना के दोनों डोज या फिर 72 घंटे के भीतर के RT-PCR टेस्ट की नेगेटिव रिपोर्ट का सर्टिफिकेट साथ लेकर चलना जरूरी है…क्या है सरकार की पूरी नई गाइडलाइन्स आइए कुछ बिंदुओं में समझते हैं…\n1)- किसी भी कार्यक्रम में शामिल होने वाले व्यक्ति फुल्ली वैक्सीनेटेड होंगे तभी वह हिस्सा ले सकते हैं\n2)- दुकान, मॉल, थिएटर इन जगहों पर लोगों को सर्विस देने वाले पूरी तरह से वैक्सीनेटेड होने चाहिए\n3)- कोई भी पब्लिक ट्रांसपोर्ट इस्तेमाल करने वाला फुल्ली वैक्सीनेटेड होना चाहिए\n4)- सरकार ने फुली वैक्सीनेटेड लोगों को तीन कैटेगरी में रखा है\nपहली कैटेगरी में वे है जिन्होंने अपनी दोनों डोज ले ली हो और दूसरी डोज लेने के 14 दिन बीत गया है वे फुली वैक्सीनेटेड माने जाएंगे\n5)- दूसरी कैटेगरी में वे लोग फुली वैक्सीनेटेड माने जाएंगे जिन्हें कोरोना का टीका नहीं लगाया जा सकता किन्ही मेडिकल कारणों के चलते ऐसे में उन्हें किसी वैलिड मेडिकल प्रैक्टिशनर से एक सर्टिफिकेट लेनी होगी\n6)- और तीसरी श्रेणी में 18 साल से कम उम्र के युवाओं को रखा गया है\n7)- दुनिया भर से आने वाले पैसेंजर को भारत सरकार के गाइड लाइन को फॉलो करना होगा\n8)- देश के सभी हिस्सों से महाराष्ट्र में आने वाले लोगों को फुल्ली वैक्सीनेशन का सर्टिफिकेट दिखाना होगा या तो 72 घंटे पहले तक निकाले गए rtpcr की नेगेटिव रिपोर्ट दिखानी होगी\n9)- थिएटर, शादी का हॉल, सिनेमा हॉल इन जगहों की कैपेसिटी की तुलना में 50 फ़ीसदी लोगों को ही अनुमति दी जाए।\n10)- पब्लिक ट्रांसपोर्ट या फिर प्राइवेट कार में सफर कर रहे लोग अगर मास्क पहने नहीं पाएंगे तो उन पर 500 की फाइन लगेगी साथ ही रुमाल को मास्क नहीं माना जाएगा और अगर कोई रुमाल को मास्क के तौर पर इस्तेमाल कर रहा है तो उस पर भी फाइन लगेगा।\n11)- गाड़ी में अगर कोई मास्क नहीं लगाया होगा तो उसके साथ-साथ ड्राइवर, कंडक्टर और हेल्पर पर भी 500 रुपये का दंड लगाया जाएगा साथ ही बस मालिक पर 10000 रुपये की फाइन लगेगी।\nसामान्य12 hours ago


दिल्ली से पंजाब तक मुश्किलों में केजरीवाल, खत्म हो जाएगी 'आप'?\nदिल्ली से पंजाब तक मुश्किल में केजरीवाल, खत्म हो जाएगी ‘आप’ ?\nBy राकेश सेन\t Last updated Dec 13, 2017 4,030 0\nArvind kejriwal-Arun Jaitley defamation case and existence of aam aadmi party. (Image source: aam aadmi party.org).\nअन्ना हजारे के आंदोलन से निकली ‘आप’ देश के राजनीतिक पटल पर आंधी की तरह छाई और तूफान की तरह लौटती दिख रही है. (फोटो : aamaadmiparty.org)\nदिल्ली हाईकोर्ट में अरुण जेटली मानहानि मामले में दिल्ली के सीएम अरविंद केजरीवाल को झटका लगा है. कोर्ट ने 10 करोड़ रुपये के मानहानि मामले में मुख्यमंत्री के लिखित बयान के जवाब में दायर अरुण जेटली के उत्तर को निरस्त करने संबंधी उनकी याचिका मंगलवार को खारिज कर दी. बता दें कि केजरीवाल के खिलाफ दूसरे दीवानी मानहानि मामले में अरुण जेटली ने उन्हें पहुंची क्षति के रूप में 10 करोड़ रुपये की मांग की है. बहरहाल, मानहानि के मामले में अदालती चक्कर में फंसे आम आदमी पार्टी के संयोजक अरविंद केजरीवाल की सियासी मुश्किलें कम होने का नाम नहीं ले रही हैं.\nघट रहा है पार्टी का जनाधार\nएक ओर पार्टी के मुखिया की इस तरह किरकिरी हो रही है वहीं पार्टी का जनाधार भी कम हो रहा है. अन्ना हजारे के आंदोलन से निकली ‘आप’ देश के राजनीतिक पटल पर आंधी की तरह छाई और अब तूफान की तरह लौटती दिख रही है. पंजाब में विपक्ष में रहते हुए करिश्मा करना तो दूर, सामान्य संवैधानिक जिम्मेवारी निभाने में भी असमर्थ दिख रही है.\nपांच साल में कहां है पार्टी\nहाल ही पार्टी ने में दिल्ली में अपना पांचवां स्थापना दिवस मनाया, लेकिन इसमें आयोजित समारोह में शोकसभा सा नजारा दिखा. कल तक जिस रामलीला मैदान में अरविंद केजरीवाल की रैलियों में पैर रखने को भी जगह नहीं मिलती थी वहां वालंटियर्स नहीं के बराबर थे. पार्टी का फोकस पिछले सालों के आत्मविश्लेषण पर था, लेकिन सभी नेताओं ने एक दूसरे को नीचा दिखाने में लगे रहे. कविहृदय कुमार विश्वास ने दिल्ली के मुख्यमंत्री और पार्टी सर्वेसर्वा केजरीवाल पर तंज कसते हुए कहा कि ‘अगर चंद्रगुप्त को अहंकार हो जाए तो चाणक्य का फर्ज है कि वह उसे वापस भेज दे.’ कुमार विश्वास के चंद्रगुप्त कौन है और कौन कौटिल्य, यह बताने की आवश्यकता नहीं.\nपार्टी का पांचवां स्थापना दिवस कुछ खास नहीं रहा. नेता वहां एक दूसरे पर आरोप लगाते दिखे. (फोटो : aamaadmiparty.org)\nऐसे मिला विश्वास को जवाब\nहालांकि ‘आप’ में कुमार विश्वास के ऐसे आरोपों का तपाक से गोपाल राय ने जवाब दे डाला. राय ने कहा ‘मीरजाफर अभी अंदर है, उसे बाहर निकालने की जरूरत है.’ पार्टी में कई बार सार्वजनिक मंचों पर कुमार विश्वास को भाजपा-आरएसएस का आदमी घोषित किया जा चुका है और स्वाभाविक है कि मीरजाफर की उपाधि उन्हीं को दी गई. बहरहाल, विश्वास कल को प्रशांत भूषण, योगेंद्र यादव, आनंद कुमार, मयंक गांधी, कपिल मिश्रा की पंक्ति में कुमार भी खड़े दिखाई दें तो कोई आश्चर्य नहीं होना चाहिए.\nये हुआ आप में बदलाव\nदरअसल, दिल्ली में सत्तारूढ़ दल के रूप में आम आदमी पार्टी की सरकार की कार्यप्रणाली की निंदा में बहुत कुछ कहा जा सकता है. इसको दोहराने की जरूरत नहीं. इसके लिए तो केवल एक उदाहरण देना ही काफी है कि आजकल दिल्ली हाईकोर्ट और देश के सर्वोच्च न्यायालय का अधिकतर समय केजरीवाल सरकार को फटकारने में ही जाया हो रहा है. केजरीवाल के पीछे न वैसी भीड़ है, न उनका वह नायकत्व बचा है. आम आदमी पार्टी इतनी जल्दी अपना नूर खो देगी, यह किसने सोचा था.\nपंजाब में भी खराब हालत\nदिल्ली के बाद पार्टी के दूसरे गढ़ पंजाब की बात करते हैं, जहां पहली बार विधानसभा चुनाव लड़ी आम आदमी पार्टी व सहयोगी दल को 21 सीटों के साथ विपक्षी दल बनने का गौरव हासिल हुआ. पार्टी में अंतर्कलह इतना बढ़ा कि विपक्ष के नेता एडवोकेट एचएस फूलका ने चार-पांच महीने बाद ही अपना पद छोड़ दिया. इसके बाद सुखपाल सिंह खैहरा को विपक्ष का नेता बनाया गया जो कांग्रेस छोड़कर ‘आप’ में शामिल हुए थे. अकाली और बीजेपी की सरकार पर नशे को संरक्षण व प्रोत्साहन देने के आरोप लगाने वाली ‘आप’ के विधायक व विपक्ष के नेता सुखपाल सिंह खैहरा को ही फाजिल्का की अदालत ने नशा तस्करों से संबंध रखने के आरोप में समन दिया हुआ है.\nपंजाब में भी पार्टी की हालत कुछ ठीक नहीं है. पार्टी के कई नेता गंभीर आरोप झेल रहे हैं. (फोटो : aamaadmiparty.org)\nये हैं खैहरा पर आरोप\nबता दें कि पंजाब के सीमावर्ती जिले फाजिल्का पुलिस ने पिछले साल एक बहुत बड़े अंतरराष्ट्रीय तस्कर गिरोह को गिरफ्तार किया था जिसके आरोपियों के साथ खैहरा के संबंध होने के आरोप हैं. पुलिस मामले की जांच कर रही है. इसको लेकर स्थानीय अदालत उनके खिलाफ अपराधिक दंड संहिता (सीआरपीसी) की धारा 319 के तहत समन जारी किया है.\nनिचली अदालत के समन को निरस्त करने की खैहरा की अपील पंजाब-हरियाणा उच्च न्यायालय यह कहते हुए खारिज कर चुका है कि केस से जुड़े साक्ष्यों की अनदेखी नहीं की जा सकती, यानी सुप्रीम कोर्ट को भी लगता है कि मामला गंभीर है. कुल मिलाकर विपक्ष में रहते हुए भी यहां आम आदमी पार्टी विरोधियों से बुरी तरह घिरी हुई व रक्षात्मक दिखाई दे रही है.\nपंजाब में इसलिए भी घिरी पार्टी\nपंजाब विधानसभा चुनावों में पूर्व खालिस्तानी आतंकियों की मदद के आरोपों के चलते औंधे मुंह गिरी ‘आप’ ने इस गलती से कुछ नहीं सीखा. राज्य में हाल ही में हुई आतंकी गतिविधियों के आरोप में पुलिस ने भारतीय मूल के ब्रिटिश नागरिक जगतार सिंह जग्गी जौहल के रूप में कई लोगों को गिरफ्तार किया है. जग्गी जौहल को लेकर ब्रिटेन स्थित अलगाववादी संगठन होहल्ला मचा रहे हैं तो आम आदमी पार्टी ने भी इस शोरगुल में अपना सुर मिला दिया. पार्टी के प्रदेश अध्यक्ष सांसद भगवंत सिंह मान ने मानवाधिकार की दुहाई दे कर जौहल की रिहाई के लिए आवाज उठानी शुरू कर दी है.\nएक ओर जहां पार्टी के अस्तित्व पर सवाल उठ रहे हैं, वहीं दूसरी ओर केजरीवाल का सियासी करियर अधर में दिखाई दे रहा है? (फोटो : aamaadmiparty.org)\nक्या खत्म हो जाएगी पार्टी?\nआतंकवाद का समर्थन करने व पार्टी के विधायक खैहरा के नशे के आरोप में घिरने के बाद पार्टी की खूब किरकिरी हो रही है और विभिन्न दलों को छोड़कर अपने उज्जवल राजनीतिक भविष्य के लिए आम आदमी पार्टी में आए नेताओं ने घरवापसी शुरू कर दी है. विपक्ष के नेता खैहरा के संकट में पड़ते ही उनके पद पर उनके ही साथियों ने नजरें गड़ा दी हैं और एक आध नेता को छोड़कर बाकी विधायकों ने खैहरा को किस्मत के सहारे छोड़ दिया है.\nकुल मिलाकर सत्ता पक्ष और विपक्ष दोनों रूप में पार्टी अभी तक तो जनता की आकांक्षाओं पर खरा उतरती दिखाई नहीं दे रही. मात्रा पांच सालों में तेजी से उभरे एक राजनीतिक दल का इस तरह अल्पायु में अवसान होता है तो यह अध्याय भारतीय राजनीति के इतिहास में दुखद घटना के रूप में याद किया जाएगा.\naam aadmi partyArun JaitleyArvind kejriwalDelhi High Court\nइंडिया रिव्यूज डेस्क\t407\t0\nWhatsapp से Digilocker के Document कैसे Download करें?\nइंडिया रिव्यूज डेस्क\t346\t0\nइंडिया रिव्यूज डेस्क\t310\t0


...तो इसलिए हो रहा है तूतीकोरिन के वेदांता कॉपर प्लांट में संग्राम, हैं ये बड़ी वजहें\nWednesday, 17 July 2019. 10:40 AM\n…तो इसलिए हो रहा है तूतीकोरिन के वेदांता कॉपर प्लांट में संग्राम, हैं ये बड़ी वजहें\n23/05/2018 - 10:32 AM\nबीते 100 दिनों से तमिलनाडु के थूथूकुडी में वेदांता स्टरलाइट की कॉपर प्लांट को बंद करने को लेकर चल रहा प्रदर्शन हिंसात्मक हो गया है. प्रदर्शनकारियों की मंगलवार शाम पुलिस से टकराव की स्थिति पैदा हो गई और कई गाड़ियों को आग के हवाले कर दिया गया. थूथूकुडी में कानून-व्यवस्था की स्थिति इतनी बिगड़ गई कि पुलिस को फायरिंग करनी पड़ी जिसमें9लोगों की मौत हो गई और लगभग 30 लोग घायल जख्मी हो गए. आखिर क्यों बीते 100 दिनों ने तूतीकोरिन में चल रहा है प्रदर्शन और क्यों मामला इतना गंभीर हो गया कि पुलिस को गोली चलना के विकल्प चुनना पड़ा.\nयहां स्थिति वेदांता स्टरलाइट की कॉपर प्लांट से प्रतिवर्ष लगभग4लाख टन कॉपर कैथोड का उत्पादन किया जाता है. इस प्लांट का संचालन लंदन में लिस्टेड वेदांता लिमिटेड की इकाई वेदांता लिमिटेड द्वारा किया जाता है. इस कॉपर प्लांट को 27 मार्च को 15 दिनों तक मेंटेनेंस के लिए बंद कर दिया गया था. दरअसल वेदांता इस प्लांट की क्षमता में इजाफा करते हुए इससे लगभग 8 लाख टन कॉपर कैथोड का उत्पादन करना चाहती है.\nपॉल्यूशन कंट्रोल बोर्ड\n27 मार्च को प्लांट से उत्पादन बंद होने के बाद तमिलनाडु पॉल्यूशन कंट्रोल बोर्ड ने अप्रैल से प्लांट को दोबारा शुरू करने के लाइसेंस को यह कहते हुए रद्द कर दिया कि वेदांता ने पर्यावरण बचाव के क्षेत्रीय कानून का उल्लंघन किया है. हालांकि पॉल्यूशन बोर्ड के इस फैसले को स्टरलाइट की तरफ से चुनौती दी गई है. जिसके बाद पॉल्यूशन बोर्ड ने मामले की अगली सुनवाई6जून तक टाल दी है.\nगौरतलब है कि बोर्ड ने स्टरलाइट कंपनी पर आरोप लगाया है कि स्टरलाइट ने प्लांट से निकलने वाले कॉपर स्लैग को नदी में बहा दिया और ग्राउंड वॉटर पर पड़ने वाले प्रभाव पर रिपोर्ट जारी नहीं किया. यह पहला मौका नहीं है जब इस कॉपर प्लांट को बंद किया गया है. इससे पहले 2013 में भी प्लांट को कई हफ्तों के लिए तब बंद किया गया था जब नैशनल ग्रीन ट्रिब्यूनल में इसके खिलाफ पर्यावरण को नुकसान पहुंचना का मामला चल रहा था.\nक्यों हो रहा प्लांट का विरोध\nतूतीकोरीन में क्षेच्रीय लोग बीते 100 दिनों से कॉपर प्लांट को बंद करने के लिए प्रदर्शन कर रहे हैं. इस प्रदर्शन के दौरान उन्होंने मंगलवार को तूतीकोरिन के कलक्टर ऑफिस में धरना देने का ऐलान किया था. तूतीकोरिन जिले में बीते कुछ महीनों से अलग-अलग जगह इस प्लांट के विरोध में धरना-प्रदर्शन जारी है. क्षेत्रीय लोग इस प्लांट की क्षमता बढ़ाए जाने का विरोध कर रहे हैं.\nइसके अलावा प्रदर्शनकारियों का दावा है कि इस प्लांट के चलते पूरे क्षेत्र में ग्राउंड वॉटर में प्रदूषण का स्तर बढ़ चुका है. कुछ प्रदर्शनकारियों ने दावा किया है कि पॉल्यूशन कंट्रोल बोर्ड ने वेदांता को छोटी चिमनी के साथ प्लांट चलाने की अनुमति दी है जिसके चलते प्रदूषण का स्तर बढ़ गया है. छोटी चिमनी के चलते कंपनी को खर्च बचाने में मदद मिल रही है और इसकी कीमत लोगों को जल श्रोत के खराब स्तर के तौर पर उठानी पड़ रही है.\nवेदांता की सफाई\nस्टरलाइट कॉपर के सीईओ पी रामनाथ ने दावा किया है कि प्लांट ने पर्यावरण संस्थान नीरी और सुप्रीम कोर्ट द्वारा लगाई गई सभी शर्तों का पालन किया है. इसके साथ ही रामनाथ ने कहा कि अब उनकी कंपनी इंटरनेशनल फाइनेंस कॉरपोरेशन द्वारा तय किए गए बेंचमार्क को पूरा करने जा रही है. कंपनी ने दावा किया है कि उनके प्लांट से पर्यावरण को किसी तरह का नुकसान नहीं पहुंच रहा है.\nस्टरलाइट के सीईओ ने कहा कि वह अपने प्लांट को जांच एजेंसियों के लिए खोलने को तैयार है जिससे उसके खिलाफ प्रदूषण की उड़ाई गई अफवाहें पूरी तरह से निराधार साबित हो सके. हालांकि प्रदर्शनकारियों ने कंपनी के इस प्रस्ताव को यह कहते हुए ठुकरा दिया है कि समस्या कॉपर प्लांट के अंदर नहीं है बल्कि प्लांट से जल श्रोत और पर्यावरण को हो रहा नुकसान है.\nप्लांट को बंद करने का ये कर रहे विरोध\nतूतीकोरिन के चिदंबरानार पोर्ट ट्रस्ट पर कर्मचारियों की तूतीकोरिन स्टीवडोर्स एसोसिएशन ने तमिलनाडु के मुख्यमंत्री से गुहार लगाई है कि जल्द से जल्द प्लांट पर कॉपर उत्पादन को शुरू किया जाए. इस एसोसिएशन का दावा है कि प्लांट को बंद किए जाने से हजारों की संख्या में पोर्ट पर काम करने वाले मजदूरों के सामने बेरोजगारी की समस्या खड़ी हो गई है.\nएसोसिएशन के मुताबिक इस पोर्ट पर अपना माल भेजने वाली कंपनियों में वेदांता कॉपर प्लांट सबसे अहम है. इसके साथ ही एसोसिएशन का दावा है कि वेदांता प्लांट बंद हो जाने की स्थिति में कॉपर से संबंधित कई छोटी फैक्ट्रियां प्रभावित होंगी. उनके ठप पड़ने से फैक्ट्रियों में काम कर रहे लोगों के सामने रोजगार का सवाल खड़ा हो जाएगा.\nप्लांट बंद होने से कॉपर की कीमत में इजाफा\nवेदांता का प्लांट बंद हो जाने के बाद मेटल मार्केट में कॉपर की कीमतों में इजाफा दर्ज हो रहा है. वेदांता के इस प्लांट की प्रति वर्ष4लाख टन उत्पादन की क्षमता है. इस उत्पादन क्षमता के साथ कॉपर मार्केट में लगभग 35 फीसदी कारोबार पर इस कंपनी की पकड़ है. इसके अलावा इस कंपनी से ही खाड़ी देशों समेत कई एशियाई देशो में कॉपर का निर्यात किया जाता है. वहीं देश में कॉपर की खपत बीते कुछ वर्षों से लगातार बढ़ रही है.\nनिर्यात होगा बंद, आयात पर निर्भर हो जाएगा देश\nआंकड़ों के मुताबिक देश में कॉपर की मांग में प्रति वर्ष लगभग7से 8 फीसदी की इजाफा देखने को मिलता है. वहीं इकरा की अप्रैल में आई रिपोर्ट के मुताबिक जहां भारत अभी कॉपर का निर्यात कर रहा है, यदि वेदांता के इस प्लांट को बंद किया जाता है तो निर्यात बुरी तरह प्रभावित होगा. इसके साथ-साथ देश को अपनी जरूरत का कॉपर आयात के जरिए लेने की मजबूरी हो जाएगी.\n...तो इसलिए हो रहा है तूतीकोरिन के वेदांता कॉपर प्लांट में संग्राम हैं ये बड़ी वजहें\t2018-05-23


पकाने की विधि भुना हुआ नारियल केक - नई रेसिपी\nचादरें:इन सभी को मिलाकर2शीट बना लें (जिस शीट पर आप थोड़ी मेहनत कर सकते हैं, उसमें मैदा डालें) अलग से सेंकें नहीं। एक शीट फैलाएं जो तब ट्रे में रखी जाती है जहां केक बनाया जाएगा, इसे एक तरफ रख दें\nसे बना नारियल काउंटरटॉप: दूध को 150 मिलीलीटर उबालने के लिए रख दें, और जब यह उबल जाए तो नारियल डाल कर आंच से उतार लें, फिर इसे ठंडा होने के लिए छोड़ दें (इसे पहली बार शुरू करना अच्छा है, अन्यथा आप अधिक समय खो देंगे, ठंडा होने का इंतजार कर रहे हैं) ) ठंडा करने के बाद 200 चीनी के साथ6फेंटे हुए अंडे की सफेदी के साथ मिलाएं। इस रचना को पहले से ही ट्रे में फैली हुई भूरी चादर के ऊपर रखा जाता है (और पके हुए नहीं) फिर2ब्राउन बीच फैलाएं और नारियल के ऊपर बहुत सावधानी से रखें (यह थोड़ा सा है) शीट2से साफ करना कठिन है, लेकिन यह इसके लायक है) जिसे फिर एक कांटा से चुभाया जाता है और लगभग 45 मिनट के लिए ओवन में डाल दिया जाता है।\nमलाई: २५० चीनी को ४ बड़े चम्मच मैदा, २ बड़े चम्मच स्टार्च के साथ मिलाएं और दूध को धीरे-धीरे डालें और फिर धीमी आंच पर धीमी आंच पर तब तक रखें जब तक कि यह गाढ़ा क्रीम जैसा न हो जाए, जिसके बाद इसे ठंडा होने के लिए छोड़ दिया जाता है।\nठंडा होने के बाद इसमें 350 ग्राम मक्खन मिलाया जाता है, जिसे झाग से रगड़ा गया है।\nसमान रूप से ठंडा केक पर फैलाएं (यह काफी गाढ़ी क्रीम होगी) और फिर चॉकलेट या चॉकलेट को कद्दूकस कर लें\nनारियल, व्हीप्ड क्रीम और वेनिला के साथ मस्कारपोन क्रीम कैसे बनाएं?\nमैंने नारियल और मस्कारपोन के साथ वेनिला क्रीम तैयार की ठीक जैसा मैंने यहाँ वर्णित किया है & # 8211 रैफैलो केक रेसिपी में। इसे2चरणों में बनाया जा सकता है: आज हम उबली हुई वेनिला क्रीम बनाते हैं और कल हम इसे व्हीप्ड क्रीम और मस्करपोन के साथ इकट्ठा करते हैं। ऐसा इसलिए है क्योंकि इसे ठंडा करने का समय चाहिए।\nसंक्षेप में: मैंने एक वेनिला क्रीम पेटिसियर बनाया।\nमैंने दूध को उबलने के करीब लाने के लिए मध्यम आँच पर गर्म किया (85-90 C)। मिक्सर के कटोरे में मैंने एक चुटकी नमक, वेनिला और कैस्टर शुगर के साथ जर्दी को रगड़ा। मैंने स्टार्च डाला और इसे अच्छी तरह मिला दिया। मैंने इस मिश्रण के ऊपर गर्म दूध डाला और धीमी गति से हिलाया (ताकि छींटे न पड़ें)। मैंने सब कुछ वापस बर्तन में स्थानांतरित कर दिया जिसमें यह उबला हुआ था और इसे कम गर्मी पर वापस रख दिया। मैंने इसे लगातार चलाते हुए उबाल आने तक 1-2 मिनिट तक उबलने दिया। अंतिम परीक्षण स्वाद है: अगर हम अब कच्चे स्टार्च को महसूस नहीं करते हैं, तो इसका मतलब है कि यह हो गया है।\nमैंने क्लिंग फिल्म के साथ एक बड़ी ट्रे बिछाई और उसमें गर्म क्रीम डाली। मैंने तुरंत इसे प्लास्टिक रैप से ढक दिया (ताकि क्रस्ट न हो) और इसे कमरे के तापमान तक 2-3 घंटे तक ठंडा होने के लिए छोड़ दिया, फिर मैंने इसे 4-5 घंटे के लिए फ्रिज में रख दिया (कम से कम रात भर बेहतर)। अगले दिन ठीक से जम जाएगा।\nअगले दिन मैंने रोबोट के कटोरे में ठंडी और सख्त वेनिला क्रीम रखी और इसे फिर से क्रीमी बनाने के लिए इसमें थोड़ा सा मिलाया। मैंने ठंडा मस्कारपोन और नारियल के गुच्छे डाले और मैंने थोड़ा और मिलाया। मैंने 100 ग्राम बादाम के गुच्छे भी डाले लेकिन आप उन्हें 100 ग्राम नारियल के गुच्छे से बदल सकते हैं।\nअलग से मैंने व्हीप्ड क्रीम (ला डोर्न 35%) को हराया - पहले से अच्छी तरह से ठंडा।\nनारियल का गोला\n200 ग्राम क्रीम चीज़ (फिलाडेल्फिया टाइप)\n80 ग्राम पुराना पाउडर\n1 बड़ा चम्मच स्टार्च (या आटा)\n4 अंडे + 1 अंडे का सफेद भाग (पित्त शाखाएं)\n100 ग्राम चॉकलेट (55% कोको)\n1 बड़ा चम्मच नेस\n1 बड़ा चम्मच कोको टिप\n१ एसेंटा डे रोम\nसबसे पहले कोकोनट बॉल्स तैयार कर लें: एक बाउल में क्रीम चीज़, कोकोनट फ्लेक्स, पीसा हुआ चीनी, अंडे की जर्दी, स्टार्च, वैनिला डालकर अच्छी तरह मिलाएँ।\nहम अपने हाथों को पानी से गीला करते हैं और अखरोट के आकार की गेंदें बनाते हैं।मुझे 17 टुकड़े मिले।\nबेकिंग पेपर के साथ 24 सेमी के व्यास के साथ एक गोल आकार को कवर करें (यदि आवश्यक हो और आप जानते हैं कि यह चिपक जाता है, इसे फॉर्म की दीवारों पर रख दें) और गेंदों को रखें।\nयह शीर्ष बनाने का समय है। पहले मक्खन के साथ चॉकलेट को स्टीम बाथ या माइक्रोवेव में पिघलाएं, होमोजेनाइज करें, फिर नेस डालें।\nएक गहरे बाउल में साबुत अंडे, अंडे का सफेद भाग, चीनी, नमक डालें और एक हैंड मिक्सर से अच्छी तरह मिलाएँ जब तक कि मिश्रण दोगुना न हो जाए।\nहम मक्खन और इंस्टेंट कॉफी के साथ पिघली हुई चॉकलेट को भी मिलाते हैं, एक व्हिस्क के साथ मिलाते हैं और अंत में कोको और बेकिंग पाउडर के साथ मैदा मिलाते हैं।\nपैन में आटे को बॉल्स के ऊपर डालें।\nओवन को 180°C पर प्रीहीट करें और केक को 35-40 मिनिट तक बेक करें।इसे ज्यादा देर तक बेक न करें क्योंकि ऊपर वाला सूखा होगा और गीला और क्रीमी नहीं होगा।\nजब तक केक ग्रिल पर ठंडा हो जाए, आइसिंग तैयार कर लें।\n5 मिनिट तक पानी और चीनी को मध्यम आंच पर उबालें, आंच से उतार लें, चॉकलेट और मक्खन डालकर अच्छी तरह मिला लें. सार। रोम का।\nकेक के पूरी तरह से ठंडा होने के बाद, केक पर शीशा लगाइए (आइसिंग भी ठंडी होनी चाहिए, संभवतः इसे फ्रिज में रख दें)।\nइसे नारियल के गुच्छे से सजाएं और इसे कुछ घंटों या रात भर के लिए ठंडा रखें। आइसिंग सख्त हो जाएगी और केक के अंदर का भाग नम और क्रीमी हो जाएगा। आनंद लें!\nनींबू और नारियल जुनून फल और #8211 . के साथ एन्ट्रीमेट सिमोना कैलास द्वारा\nमैंने नारियल मूस बनाया केंद्रित नारियल का दूध (डिब्बाबंद धातु, कार्डबोर्ड, प्लास्टिक या कांच नहीं, वे पतला होते हैं) और गुणवत्ता वाली सफेद चॉकलेट। बेल्जियम चॉकलेट डालना अनिवार्य नहीं है, लेकिन यह असली चॉकलेट होना चाहिए, न कि घरेलू या चॉकलेट की नकल करने वाली टैबलेट।\nमैंने एक मखमली शीशा चुना, क्योंकि मुझे वास्तव में यह शीशा पसंद है - और चमकीला हरा, क्योंकि मुझे रंग हरा पसंद है - इसका मतलब वसंत, जीवन, आशा और गर्मी है। याद रखें कि असली चॉकलेट का इस्तेमाल आइसिंग के लिए भी किया जाता है। वैसे, मैं आपको सलाह देता हूं कि यदि आप बनावट और उपस्थिति के मामले में बढ़िया, स्वादिष्ट और सफल मिठाइयाँ तैयार करना चाहते हैं तो घरेलू गोलियों के साथ जिले से निश्चित रूप से बचें।\nक्लाउडिया का नारियल केक\nमुझे लगता है कि आप जानते हैं कि अभिव्यक्ति „as एक अच्छा केक खाने का क्या अर्थ है ”। एक सुगंधित, सुसंगत केक जो आपको इसकी याद दिलाएगा (या जो आपको रैटाटौइल के आलोचक की तरह ही आपके बचपन में वापस भेज देगा :))। यह नारियल का केक है। क्योंकि एक बड़ी ट्रे बाहर आती है और आप एक बार में बहुत कुछ नहीं खा सकते हैं, मेरा सुझाव है कि आप इसे केवल छुट्टियों के लिए करें या जब आपके पास मेहमान हों।\nओह, और आपको नारियल पसंद करना चाहिए :)।\nट्रे के लिए सामग्री ३० & #२१५४०\n150 ग्राम मक्खन या मार्जरीन\n1. चादरों के लिए, सभी सामग्री को अच्छी तरह मिला लें, फिर आटे को2भागों में बाँट लें। आटा काफी नरम और फैलाने में आसान है।\nट्रे में एक बेकिंग शीट रखें, फिर इसे किनारों पर मोड़कर ट्रे का आकार ठीक कर लें। बेकिंग शीट को टेबल पर रखें और उसके ऊपर आटे का पहला आधा भाग रखें। हम तब तक फैलाते हैं जब तक हमें वांछित आकार नहीं मिल जाता है आपको आटा जोड़ने की ज़रूरत नहीं है, वे बहुत आसानी से फैलते हैं।\nअब या तो हम कोको शीट को बेकिंग शीट को मोड़ते हुए ट्रे में घुमाते हैं, या फिर बेकिंग शीट (माय केस) के साथ डालते हैं।\nआटे के दूसरे आधे हिस्से के साथ भी ऐसा ही करें, इसे तब तक छोड़ दें जब तक कि आप नारियल का शीर्ष तैयार न कर लें।\nअंडे की सफेदी को अच्छी तरह मिला लें, चीनी डालें और पिघलने तक मिलाएँ। धीरे-धीरे मैदा में मिला हुआ नारियल डालें और लकड़ी के चम्मच से अपने सिर के ऊपर मात्रा को बनाए रखने की कोशिश करते हुए मिलाएँ।\nपहली शीट के ऊपर नारियल की फिलिंग डालें, फिर दूसरे को जैसा मैंने ऊपर लिखा है (बेकिंग शीट को पलटते हुए) रखें और 40 मिनट के लिए 170 ग्राम C पर बेक करें।\nकेक को निकाल कर ठंडा होने दें।\n2. क्रीम के लिए, चीनी, मैदा के साथ जर्दी मिलाएं और फिर धीरे-धीरे गर्म दूध डालें। बर्तन को धीमी आंच पर रखें और लगातार चलाते हुए हलवे की तरह गाढ़ा होने तक पकाएं। स्टीम बाथ से तनाव न लें, इसे कम आंच पर किया जा सकता है।\nइसे ठंडा होने दें फिर धीरे-धीरे मक्खन डालें, अच्छी तरह मिलाएँ। हमें एक अच्छी क्रीम मिलती है।\n3. केक के ऊपर क्रीम लगाएं और ऊपर से चॉकलेट को कद्दूकस कर लें।\nपानी में डूबा हुआ चाकू से काट लें।\nमैंने नुस्खा फिर से लिखा क्योंकि मैंने कोको के पत्तों की संरचना और भरने को बदल दिया।\nभुना हुआ नारियल केक...


यूपी में अखिलेशमायावती गठबंधन पर क्या बोले शिवपाल यादव? - Oneindia Hindi\nPublished : January 12, 2019, 06:25\nयूपी में अखिलेशमायावती गठबंधन पर क्या बोले शिवपाल यादव?\nअयोध्या। सपा-बसपा गठबंधन के दौरान बसपा सुप्रीमो मायावती ने शिवपाल सिंह यादव पर सीधे-सीधे आरोप लगाया कि शिवपाल और अन्य लोगों की जो पार्टियां हैं, उनके पीछे बीजेपी का हाथ है। वहीं, शिवपाल सिंह यादव ने कहा कि सपा-बसपा का महागठबंधन प्रगतिशील समाजवादी पार्टी के बिना अधूरा है।\nप्रगतिशील समाजवादी पार्टी के राष्ट्रीय अध्यक्ष शिवपाल यादव शनिवार को अयोध्या पहुंचे। उन्होंने यहां सपा-बसपा के गठबंधन पर बोलते हुए कहा कि हमारे बिना कोई भी गठबंधन महागठबंधन नहीं बन सकता। उन्होंने कहा कि प्रगतिशील समाजवादी पार्टी व सेकुलर पार्टियां ही भाजपा को सत्ता से बेदखल कर सकती है इसके लिए महागठबंधन बनना जरूरी है।


Kim Sharma shares her Beach Pics as She Celebrates Birthday With Leander Paes ps - लिएंडर पेस के साथ बर्थडे सेलिब्रेट कर रहीं किम शर्मा ने शेयर कीं Beach फोटोज, कैप्शन में कही दिल की बात – News18 हिंदी\nलिएंडर पेस के साथ बर्थडे सेलिब्रेट कर रहीं किम शर्मा ने शेयर कीं Beach फोटोज, कैप्शन में कही दिल की बात\nकिम शर्मा की बीच फोटो खूब पसंद की जा रही है. (फोटो साभारः इंस्टाग्रामः @kimsharmaofficial)\nकिम शर्मा (Kim Sharma) और लिएंडर पेस (Leander Paes) के सोशल मीडिया पोस्ट से जाहिर होता है कि दोनों एक-दूसरे के प्यार में हैं. 21 जनवरी को किम शर्मा ने अपना 42वां जन्मदिन (Kim Sharma Birthday) मनाया और इस खास मौके पर भी लिएंडर उनके साथ ही रहे. 21 जनवरी शुक्रवार को अपना 42वां जन्मदिन सेलिब्रेट करने के लिए किम शर्मा अपने पार्टनर लिएंडर पेस के साथ बहामास के लिए रवाना हुईं. जहां से उन्होंने अब अपनी खूबसूरत फोटोज शेयर की हैं.\nLast Updated : January 23, 2022, 11:58 IST\nमुंबईः बॉलीवुड एक्ट्रेस किम शर्मा (Kim Sharma) काफी समय से अपनी पर्सनल लाइफ को लेकर खूब सुर्खियां बटोर रही हैं. एक्ट्रेस इन दिनों देश के टेनिस स्टार लिएंडर पेस (Leander Paes) को डेट कर रही हैं. दोनों की लवी-डवी फोटोज भी सोशल मीडिया पर छाई रहती हैं. हालांकि, अभी तक दोनों ने डेटिंग की खबरों पर कोई प्रतिक्रिया नहीं दी है, लेकिन दोनों के सोशल मीडिया पोस्ट से जाहिर होता है कि दोनों एक-दूसरे के प्यार में हैं. 21 जनवरी को किम शर्मा ने अपना 42वां जन्मदिन (Kim Sharma Birthday) मनाया और इस खास मौके पर भी लिएंडर उनके साथ ही रहे.\n21 जनवरी शुक्रवार को अपना 42वां जन्मदिन सेलिब्रेट करने के लिए किम शर्मा अपने पार्टनर लिएंडर पेस के साथ बहामास के लिए रवाना हुईं. जहां से उन्होंने अब अपनी खूबसूरत फोटोज शेयर की हैं. इन तस्वीरों में किम शर्मा समुद्र किनारे बिकिनी पहनकर पोज देती नजर आ रही हैं. फोटो में उन्होंने कैमरे की तरफ पीठ कर ली है और समुद्र की ओर निहार रही हैं.\nफोटो शेयर करते हुए उन्होंने कैप्शन में लिखा, “2022 के लिए मूड. स्वर्ग में मेरे सबसे अच्छे व्यक्ति के साथ सबसे अच्छा दिन. यह साल अब तक का सबसे अच्छा हो सकता है! मुझे जन्मदिन मुबारक हो ! #42.” इन तस्वीरों में किम ने लिएंडर पेस को भी टैग किया है. इससे पहले लिएंडर पेस ने भी किम शर्मा को बर्थडे की बधाई दी थी.\nकिम शर्मा ने लिएंडर पेस के साथ मनाया बर्थडे. (फोटो साभारः इंस्टाग्रामः @kimsharmaofficial)\nलिएंडर पेस ने अपनी लेडीलव किम शर्मा (Kim Sharma) को उनके जन्मदिन पर बधाई देने के लिए इंस्टाग्राम पर एक रोमांटिक पोस्ट की थी. लिएंडर पेस ने फोटोज शेयर करते हुए कैप्शन में लिखा है, ‘हैप्पी बर्थडे माय डार्लिंग. मेरी आपके लिए विश है कि आने वाला साल आपकी तरह ही मैजिकल हो.’\nकिम शर्मा को फिल्म ‘मोहब्बतें’ में दर्शकों ने काफी पसंद किया गया था. (Instagram/leanderpaes)\nइस कपल ने पिछले साल सितंबर में इंस्टाग्राम पर रिलेशनशिप में होने की ओर इशारा किया था. उन्होंने अपने सोशल मीडिया प्रोफाइल पर एक-दूसरे के साथ रोमांटिक तस्वीरें शेयर करते हुए खूबसूरत अंदाज में अपने रिश्ते की घोषणा की थी. यह जोड़ी कैमरे की ओर देखकर मुस्कुरा रही थीं, क्योंकि पेस किम से नजरें नहीं हटा पा रहे थे.\nTags: Bollywood, Kim Sharma, Leander Paes\nFIRST PUBLISHED : January 23, 2022, 11:56 IST


jammu-kashmir : ISI behind kashmir migration - जम्मू-कश्मीर : पंडितों के पलायन के पीछे आईएसआई? - Satya Hindi\nक्या जम्मू-कश्मीर से बाहरी लोगों और स्थानीय पंडितों का पलायन पाकिस्तानी खुफ़िया एजेन्सी आईएसआई की चाल है? क्या वह इसके ज़रिए घाटी में डर का माहौल बना कर अल्पसंख्यक हिन्दुओं को घर-बार छोड़ कर भागने को मजबूर करने की रणनीति अपना रहा है?\nभारतीय खुफ़िया एजेन्सियों और सुरक्षा बलों का तो यही मानना है। एक उच्च पदस्थ अधिकारी के हवाले से 'टाइम्स ऑफ़ इंडिया' ने कहा है, "जम्मू-कश्मीर में क़ानून व्यवस्था अच्छी रहने से आईएसआई परेशान हो गया और उसने घाटी में गड़बड़ी शुरू कर दी।"\nश्रीनगर के दवा विक्रेता माखन लाल बिंदरू की हत्या पर भारतीय खुफ़िया एजेन्सी के एक अधिकारी ने कहा,\nइस वारदात से पाकिस्तान को लगा कि इसके जरिए जम्मू-कश्मीर में सांप्रदायिक दंगे कराए जा सकते हैं।\nपिछले दो हफ्ते में घाटी में 11 आम नागरिकों की हत्या कर दी गई, जिनमें कुछ बिहार और उत्तर प्रदेश जैसी जगहों से आए हुए ग़रीब लोग हैं।\nपर्यवेक्षकों का कहना है कि आईएसआई की रणनीति यह है कि घाटी में आम नागरिकों और ख़ास कर हिन्दुओं को निशाने पर लेने से यह संकेत जाएगा कि राज्य की स्थिति सामान्य नहीं है।\nइन हत्याओं से कश्मीर के अल्पसंख्यक हिन्दू घाटी छोड़ कर भाग जाएंगे तो 1990 के दशक जैसी स्थिति बनाने में आईएसआई को कामयाबी मिलेगी।\nआईएसआई यह भी संकेत देना चाहता है कि अनुच्छेद 370 ख़त्म किए जाने के बावजूद बाहर के लोग कश्मीर में नहीं रह सकते, वह ऐसी स्थिति बना देगा कि लोग राज्य में बसने की बात सोचें भी नहीं।\nजिस समय कश्मीर घाटी में इस तरह का आतंकवादी तांडव चल रहा है, आतंकवादियों ने कई जगहों पर सुरक्षा बलों को उलझा रखा है। अलग-अलग जगहों पर हुई मुठभेड़ों में आठ भारतीय सैनिक मारे गए हैं।\nसंदिग्ध आतंकवादियों ने सड़क पर गोल-गप्पे बेचने वाले की हत्या कर दी।\nपर्यवेक्षकों का कहना है कि इसके पीछे भी पाकिस्तान का हाथ है। ये आतंकवादी पाकिस्तान से आए हुए हैं और पाकिस्तानी सेना ने उन्हें भारत में घुसने में मदद की है।\nपाकिस्तान इस तरह भारत पर दोतरफा हमला बोल रहा है। एक तरफ वह निहत्थे आम नागरिकों पर हमला बोल रहा है और दूसरी तरफ सुरक्षा बलों को फँसाए हुए है।\nपर्यवेक्षकों का कहना है कि भारतीय प्रशासन के समय फिलहाल चुनौती यह है कि वह कश्मीर से लोगों का पलायन किसी तरह रोके और उनमें यह विश्वास जगाए कि सुरक्षा एजेन्सियाँ उनकी सुरक्षा में तत्पर है। लेकिन यह भी सच है कि यह कहना आसान है, करना बेहद मुश्किल है।पर्यवेक्षकों का कहना है कि राजनीतिक नेतृत्व ऐसे में अहम भूमिका निभाते हैं।\nअनुच्छेद 370 ख़त्म किए जाने के बाद जिस तरह स्थानीय राजनीतिक नेतृत्व को जेलों में डाल कर अप्रासंगिक करने की कोशिश की गई, वे इस हालत में नहीं है कि लोगों के बीच जाकर उनका नेतृत्व कर सकें।\nविश्लेषकों का मानना है कि भारतीय राज्य ने जिस तरह स्थानीय नेतृत्व को बदनाम किया, उससे उनकी खुद की विश्वसनीयता संदेह में है, वे कैसे लोगों को आश्वस्त करेंगे।\nये ऐसी चुनौतियाँ हैं, जिनका सामना भारत को करना ही होगा। इसमें होने वाली हर चूक का फ़ायदा आईएसआई उठाएगा।\nISI jammu-kashmir terrorist attack


How to get free characters in Garena Free Fire (2022) Free Fire में 2022 में मुफ्त कैरेक्टर्स किस तरह हासिल करें?\nFree Fire में 2022 में मुफ्त कैरेक्टर्स किस तरह हासिल करें?\nFree Fire को पूरी दुनिया में खेला जाता है और इसके ढेरों प्रशंसक हैं। अगर आपको Free Fire में बेहतर प्रदर्शन करना है तो फिर आपके पास अच्छा कैरेक्टर होना जरुरी है। कई लोग पैसे खर्च करके कैरेक्टर्स नहीं खरीद पाते हैं। इसी वजह से कुछ ऐसे तरीके हैं जिनसे आप मुफ्त में कैरेक्टर्स खरीद सकते हैं। इस आर्टिकल में हम Free Fire के लिए मुफ्त में कैरेक्टर्स खरीदने के तरीके के बारे में बात करेंगे।\nFree Fire में मुफ्त में कैरेक्टर्स किस तरह हासिल करें?\nFree Fire में खिलाड़ी मुफ्त में डायमंड्स हासिल करते हुए स्टोर से कैरेक्टर खरीद सकते हैं। मुफ्त में डायमंड्स हासिल करने के कई सारे अलग-अलग तरीके हैं। हम कुछ अच्छे तरीकों के बारे में बात करने वाले हैं।\nGoogle Opinion Rewards को मुफ्त में डायमंड्स हासिल करने के लिए सबसे अच्छा तरीका माना जा सकता है। आपको कुछ आसान और साधारण सर्वे का जवाब देना होगा और इसके बदले आपको Google Play Credits मिलेंगे जिसे आप डायमंड्स खरीदने में उपयोग कर सकते हैं। बाद में आप Free Fire स्टोर से कैरेक्टर्स खरीद सकते हैं।\nSwagBucks, एक प्रसिद्ध GPT वेबसाइट मानी जा सकती है\nकई ऐसी GPT वेबसाइट्स हैं जो अपने यूजर्स को टास्क पूरे करने पर Google Play Giftcards देती है। आपको इन वेबसाइट्स में सर्वे, क्विज और दूसरे टास्क करने का मौका मिलता है। Swagbucks, YSense और PrizeRebel कुछ प्रसिद्ध और भरोसेमंद GPT वेबसाइट्स में से एक हैं। आप इनमें से कोई भी वेबसाइट चुन सकते हैं।\nमुफ्त में डायमंड्स हासिल करना आसान काम नहीं है। इसके लिए मेहनत करनी होती है और फिर ही आपको डायमंड्स मिल सकते हैं। डायमंड्स की मदद से आप स्टोर में मौजूद कोई भी कैरेक्टर आसानी से खरीद सकते हैं।


Eoin Morgan of England breaks another record of Dhoni- टूट गया धोनी का एक और रिकॉर्ड, इंग्लैंड के इयॉन मॉर्गन ने किया कारनामा\nहिन्दी न्यूज़ » खेल » टूट गया धोनी का एक और रिकॉर्ड, इंग्लैंड के इयॉन मॉर्गन ने किया कारनामा\nअब बतौर कप्तान वनडे क्रिकेट में सबसे ज़्यादा छक्के लगाने का रिकॉर्ड इयॉन मॉर्गन के नाम होगा. इससे पहले ये रिकॉर्ड लंबे समय तक भारतीय पूर्व कप्तान महेंद्र सिंह धोनी के नाम पर था.\nPublish Date - 1:47 pm, Wed,5August 20\nइंग्लैंड के कप्तान इयॉन मॉर्गन ने भारत के पूर्व कप्तान महेंद्र सिंह धोनी के एक पुराने रिकॉर्ड को तोड़ दिया. अब बतौर कप्तान वनडे क्रिकेट में सबसे ज़्यादा छक्के लगाने का रिकॉर्ड इयॉन मॉर्गन के नाम होगा. इससे पहले ये रिकॉर्ड लंबे समय तक भारतीय पूर्व कप्तान महेंद्र सिंह धोनी के नाम पर था. इयॉन मॉर्गन के नाम अंतरराष्ट्रीय वनडे क्रिकेट में अब 328 छक्के हैं. इसमें 212 छक्के उन्होंने बतौर कप्तान लगाए हैं.\nये कारनामा उन्होंने आयरलैंड के ख़िलाफ़ चल रही वनडे सीरीज़ के तीसरे मैच में किया. धोनी के नाम 332 मैचों में 211 छक्कों का रिकॉर्ड था. इन 332 मैचों में धोनी ने भारतीय टीम की कप्तानी की थी. लेकिन इयन मॉर्गन ने ये कारनामा सिर्फ़ 163 मैचों में किया. जो धोनी के मुक़ाबले लगभग आधे मैच हैं. इसका सीधा मतलब ये है कि मॉर्गन आने वाले दिनों में अपने इस रिकार्ड को और मज़बूत कर लेंगे.\nएक रिकॉर्ड अब भी है धोनी के नाम\nहालांकि धोनी के फ़ैन्स ये जानकर ख़ुश होंगे कि अभी एक रिकॉर्ड ऐसा है जिसमें धोनी इयन मॉर्गन से आगे हैं. क्रिकेट के तीनों फ़ॉर्मेट में अगर धोनी के छक्कों को जोड़ा जाए तो उनके नाम 359 छक्के हैं. जबकि इयन मॉर्गन ने अभी 328 छक्के ही लगाए हैं. इस फ़ेहरिस्त में ऑस्ट्रेलिया के पूर्व कप्तान रिकी पोंटिंग तीसरे पायदान पर हैं. जिन्होंने बतौर कप्तान 171 छक्के लगाए हैं. इसके बाद न्यूज़ीलैंड के ब्रैंडन मैकुलम का नंबर आता है.\nशतक के बाद भी इयन मॉर्गन को देखनी पड़ी हार\nइयन मॉर्गन ने मंगलवार को आयरलैंड के खिलाफ़ मैच में सिर्फ़ 84 गेंद पर 106 रनों की ताबड़ तोड़ पारी खेली थी. इस पारी में पांच छक्के शामिल थे. बावजूद इसके इंग्लैंड की टीम 328 रनों का स्कोर ‘डिफ़ेंड’ नहीं कर पाई. आयरलैंड के ओपनर पॉल स्टर्लिंग और कैप्टन एंड्रयू बालबिर्नी ने शतक लगाकर इंग्लैंड के ख़िलाफ़ तीसरे मैच में आयरलैंड को जीत दिला दी. इंग्लैंड में ये पहला मौक़ा था जब दोनों टीमों के कप्तानों में शतक लगाया. इस हार के बाद यह मॉर्गन ने स्वीकार किया कि आयरलैंड की टीम ने शानदार खेल दिखाया. उन्होंने कहा कि आयरलैंड के खिलाड़ियों ने वाक़ई बहुत अच्छा प्रदर्शन किया और वो इस जीत को ‘डिजर्व’ करते थे.


RR vs CSK | राजस्थान ने चेन्नई को7विकेट से हराया, गायकवाड़ के शतक पर शिवम दुबे और यशस्वी जायसवाल ने फेरा पानी | Navabharat (नवभारत)\nPublished: October 2, 2021 11:46 PM\nRR vs CSKराजस्थान ने चेन्नई को7विकेट से हराया, गायकवाड़ के शतक पर शिवम दुबे और यशस्वी जायसवाल ने फेरा पानी\nअबुधाबी. रूतुराज गायकवाड़ के नाबाद शतक पर शिवम दुबे और यशस्वी जायसवाल के अर्धशतक भारी पड़ गए जिसके दम पर राजस्थान रॉयल्स ने आईपीएल के दूसरे चरण में चेन्नई सुपर किंग्स के अश्वमेधी अभियान पर नकेल कसते हुए उसे सात विकेट से हराकर आईपीएल प्लेआफ की दौड़ में खुद को बनाये रखा है । शानदार फॉर्म में चल रहे गायकवाड़ के नाबाद शतक की मदद से चेन्नई सुपर किंग्स ने पहले बल्लेबाजी करते हुए चार विकेट पर 189 रन बनाये । जवाब में टूर्नामेंट में वजूद की लड़ाई लड़ रही राजस्थान ने 15 गेंद और सात विकेट बाकी रहते जीत दर्ज की ।\nइस जीत के बाद रॉयल्स के दस अंक है और उसे दो मैच और खेलने हैं । प्लेआफ की चौथी टीम का निर्धारण 14 अंक पर होगा और नेट रनरेट भी मायने रखेगा । दूसरी ओर हार के बावजूद चेन्नई 18 अंक लेकर शीर्ष पर काबिज है । रॉयल्स के लिये जायसवाल ने 21 गेंद में छह चौकों और तीन छक्कों की मदद से 50 रन बनाये जबकि दुबे ने 42 गेंद में 64 रन की पारी खेली ।\nजोश हेजलवुड ने चार ओवर में 54 रन दे डाले और पहले ही स्पैल में उन्हें तीन छक्के पड़े । सैम कुरेन और मोईन अली भी काफी महंगे साबित हुए । इससे पहले चेन्नई के लिये गायकवाड़ ने 60 गेंद में नौ चौकों और पांच छक्कों की मदद से नाबाद 101 रन बनाये । उन्होंने अपनी पारी में कुछ ऐसे शॉट्स खेले जिन्हें लंबे समय तक याद रखा जायेगा ।\nरविंद्र जडेजा ने 15 गेंद में नाबाद 32 रन बनाकर उनका बखूबी साथ दिया । दोनों ने मिलकर आखिरी3.4ओवर में 55 रन बनाये । आखिरी ओवर में जडेजा ने चार गेंद खेली और गायकवाड़ को दो ही गेंदें मिली जिन्होंने आखिरी गेंद पर मुस्ताफिजूर रहमान को छक्का लगाकर अपना शतक पूरा किया । रॉयल्स के लिये लेग स्पिनर राहुल तेवतिया ने चार ओवर में 39 रन देकर तीन विकेट लिये लेकिन गायकवाड़ ने उन्हें लगातार दो छक्के लगाकर उनका जश्न फीका कर दिया ।\nविराट कोहली के बाद ये खिलाड़ी है कप्तानी का ‘बेस्ट ऑप्शन’, Dale Steyn का दावा, जानिए कौन बनेगा कप्तान\nउन्होंने बायें हाथ के तेज गेंदबाज आकाश सिंह और मुस्ताफिजूर को भी छक्के लगाये । तेज गेंदबाज चेतन सकारिया को उन्होंने जिस तरह से चौका लगाया, ऐसा लगा मानो वह किसी स्पिनर को खेल रहे हों । मिडआफ और कवर के बीच उन्होंने अधिकांश चौके लगाये । गायकवाड़ ने आईपीएल के दूसरे चरण की बहाली के बाद से 88, 38, 30, 45 और नाबाद 101 रन बनाये हैं । फाफ डु प्लेसी (25) और उनकी जोड़ी ने हर मैच में चेन्नई को शानदार शुरूआत दी है ।\nडु प्लेसी और गायकवाड़ से अच्छी शुरूआत मिलने के कारण ही चेन्नई को सुरेश रैना, अंबाती रायुडू और महेंद्र सिंह धोनी के बल्ले से रन नहीं निकलने की कमी नहीं खल रही है । दोनों ने आरसीबी के खिलाफ 71, केकेआर के खिलाफ 74, सनराइजर्स हैदराबाद के खिलाफ 75 और इस मैच में 47 रन की साझेदारी की । (एजेंसी)\nPublished: October 2, 2021 11:46 PM Updated: October 3, 2021 01:52 AM\nChennai Super Kingscricket newsIPL 14IPL 2021Rajasthan Royals


पौलुस के अनुसार, क्या हमें कामों या विश्वास से आंका जाएगा? - BibleAsk\nपौलुस के अनुसार, क्या हमें कामों या विश्वास से आंका जाएगा?\nकाम या विश्वास द्वारा आंका गया?\nप्रेरित पौलुस ने लिखा है कि परमेश्वर, “हर एक को उसके कामों के अनुसार बदला देगा” (रोमियों 2:6)। इस पद में पौलुस नीतिवचन 24:12 या भजन संहिता 62:12 को प्रमाणित कर रहा है। यह घोषित करने के लिए कि लोगों का न्याय उनके कर्मों के अनुसार किया जाएगा। यह शिक्षा पवित्रशास्त्र की शिक्षा के अनुरूप है जैसा कि निम्नलिखित संदर्भों में देखा गया है: यिर्म 17:10; मत्ती 16:27;2कुरीं 5:10; प्रकाशितवाक्य 2:23; 20:12; 22:12, आदि। इस प्रकार, प्रत्येक व्यक्ति को उसके वास्तविक जीवन और सच्चे चरित्र के अनुसार पुरस्कृत या दंडित किया जाएगा।\nक्या पौलुस खुद का खंडन कर रहा है?\nकुछ लोगों ने रोमियों 2:6 में पौलुस के कथन को रोमियों 3:28 में उसके बाद के कथन के साथ समझने में कठिनाई पाई है, “मनुष्य व्यवस्था के कामों के बिना विश्वास से धर्मी ठहरता है” (रोमियों 3:28)। पौलुस यहां विश्वास और कार्यों के बीच अंतर नहीं दिखा रहा है, बल्कि एक व्यक्ति वास्तव में क्या है और वह क्या होने का दावा कर सकता है।\nपौलुस का मानना है कि परमेश्वर एक आदमी का न्याय धार्मिकता या अधर्म के वास्तविक कार्यों के अनुसार करते हैं। और बाद में रोमियों में, वह सिखाता है कि केवल व्यवस्था के कार्य, विश्वास के कार्यों के विपरीत (1 थिस्स 1:3;2थिस्स 1:11), धार्मिकता के सच्चे कार्य नहीं हैं (रोम 9:31, 32)। .\nन्याय में कार्यों का मूल्यांकन किया जाएगा\nसंसार के अंत में अंतिम न्याय में, कार्यों को विश्वास के प्रमाण के रूप में देखा जाता है। ईश्वर की कृपा पर भरोसा सही कार्यों और ईश्वरीयता का विकल्प नहीं है। आस्था अपनी सत्यता और सत्यता का प्रमाण ऐसे प्रमाणों से ही दे सकती है। “लेकिन कोई कहेगा, “तुम्हें विश्वास है, और मेरे पास काम हैं।” अपना विश्वास अपने कामों के बिना मुझे दिखा, और मैं अपना विश्वास अपने कामों से तुझे दिखाऊंगा” (याकूब 2:18)। परमेश्वर प्रत्येक व्यक्ति को उसके कर्मों के अनुसार देगा।\nकर्मों के बिना विश्वास प्रदर्शित करना असंभव कार्य है क्योंकि विश्वास, मन की एक प्रवृत्ति होने के नाते, हमेशा बाहरी कार्यों में खुद को साबित करेगा। जो अच्छे कर्मों की अनुपस्थिति दिखाता है वह वास्तविक विश्वास के अधिकार की अनुपस्थिति को भी प्रदर्शित करता है।\nउदाहरण के लिए, दुष्टात्माएँ परमेश्वर के अस्तित्व में विश्वास करती हैं (मरकुस 3:11; 5:7) और वे न्याय के समय अपने भविष्य के दंड के बारे में सोचकर कांप जाते हैं (मत्ती 25:41;2पतरस 2:4)। उनका विश्वास मानसिक रूप से भले ही सही हो, लेकिन फिर भी वे राक्षस ही रहते हैं। कोई यह दावा नहीं करेगा कि मानसिक शुद्धता ही पर्याप्त विश्वास है। ईश्वर में सच्चा विश्वास जीवन को बदल देता है और पापियों को संत बना देता है। “परन्तु हम सब के सब उघाड़े हुए मुख से प्रभु का तेज शीशे की नाईं निहारते हुए प्रभु के आत्मा के समान महिमा से महिमा में बदलते जाते हैं” (2 कुरिन्थियों 3:18;2पतरस 1:2-4)।\nपाप करने और क्षमा प्राप्त करने और अक्षम्य पाप करने के बीच सीमांकन क्या है?\nThis post is also available in: English (अंग्रेज़ी) العربية (अरबी) മലയാളം (मलयालम)“क्योंकि सच्चाई की पहिचान प्राप्त करने के बाद यदि हम जान बूझ कर पाप करते रहें, तो पापों के…\nपरमेश्वर का चुना हुआ का क्या अर्थ है?\nThis post is also available in: English (अंग्रेज़ी) العربية (अरबी) മലയാളം (मलयालम)परमेश्वर ने चुने हुए लोगों को बचाने और दूसरों को खोने के लिए पहले से ठहराया या नियुक्त नहीं…


अटल ने कहा..डॉ.रमन ने किया कोरोना वारियर्स का अपमान..माफी मांगे..और बताएं..किसने दी मजदूरों को जिल्लत की जिन्दगी..कितना मांगा पैकेज..? - CGWALL-Chhattisgarh News\nHome » मेरा बिलासपुर » अटल ने कहा..डॉ.रमन ने किया कोरोना वारियर्स का अपमान..माफी मांगे..और बताएं..किसने दी मजदूरों को जिल्लत की जिन्दगी..कितना मांगा पैकेज..?\nPosted in मेरा बिलासपुर By Editor On May 16, 2020\nबिलासपुर—-पूर्व मुख्यमंत्री डॉ रमन सिंह के बयान को प्रदेश कांग्रेस उपाध्यक्ष अटल श्रीवास्तव ने कर्मचारियों और कोरोना वारियर्स का अपमान बताया है। अटल ने कहा कि कम से कम पूर्व मुख्यमंत्री रमन सिंह से ऐसे गैर जिम्मेदार बयान की उम्मीद नहीं थी। जो कर्मचारी और अधिकारी कोरोना वारियर्स बनकर कोविड-19 के मरीजों की सेवा कर रहे हैं। कम से कम उन्हें राजनीति में घसीटना ठीक नहीं। इसके लिए डॉ रमन सिंह को कोरोना वारियर्स से माफी मांगनी चाहिए।\nप्रदेश कांग्रेस उपाध्यक्ष अटल श्रीवास्त ने कहा डॉ रमन सिंह के बयान से जाहिर हो गया है कि भाजपा अपने अस्तित्व से संघर्ष कर रही है। यही कारण है कि अब कोरोना वारियर्स का अपमान कर भूपेश सरकार को बदनाम करने की साजिश होने लगी है। अटल ने कहा कि छत्तीसगढ़ समेत पूरे देश में आपाधापी,मारामारी,की स्थिति है। इसके लिएकेवल और केवल केंद्र की नरेंद्र मोदी सरकार है। केन्द्र की अदूरदर्शिता पर भी रमन सिंह को कुछ बोलना चाहिए। लेकिन नहीं बोलेंगे।\nअटल ने कहा कि 40 दिन तक श्रमिक जिल्लत की जिंदगी जीने के लिए मजबूर हुए। भूखे प्यासे,गर्भवती महिलाएं,वृद्ध ,छोटे छोटे बच्चे,बीमार श्रमिक हजारो हजारो किलो मीटर पैदल चल पड़े। कुछ श्रमिकों ने रास्ते मे दम तोड़ दिया। कुछ दुर्घटना और बीमारी के शिकार हुए। इन 40 दिनों ने जो मंजर सामने आया। उसे देखकर पत्थर कलेजा भी पिघल जाए। यह सब केन्द्र सरकार की असंवेदनशीलता की पराकाष्ठा है। अटल ने कटाक्ष करते हुए कहा कि शायद इसी मॉडल को ड़ॉ.रमन सिंह प्रदेश में लागू करना चाहते हैं। ऐसी सोच को धिक्कार है।\nअटल श्रीवास्तव ने कहा पूरे देश में सर्वाधिक मनरेगा मजदूर छत्तीसगढ़ में काम कर रहे हैं। केंद्र सरकार ने मजदूरी 500 रुपये देने का एलान किया है। लेकिन रमन सिंह बोल रहे हैं कि राज्य सरकार 1000 रुपये मजदूरी दे। अटल श्रीवास्तव ने कहा मुख्यमंत्री भूपेश बघेल संवेदनशील,है। सरकार गरीबो के साथ खड़ी है। सब तरह की मदद दी जा रही है। अंतरराष्ट्रीय स्तर पर इस बात को लेकर राज्य सरकार और मुख्यमंत्री भूपेश की जमकर प्रसंशा हो रही है।\nअटल ने कटाक्ष किया कि रमन सिंह कोल ब्लॉक के लेवी की राशि 4140 करोड़ रुपये केन्द्र से दिलवाए। अभी तक केंद्र सरकार ने कोरोना संकट में कोई सार्थक सहयोग नही किया है। रमन सिंह ,भाजपा और उनके सांसदों बताएं कि अभी तक छत्तीसगढ़ की जनता के लिए कितनी राशि दी है? सीएसआर का पैसा केंद्र सरकार दबाव बनाकर क्यों हड़प रही है। जबकि सीएसआर मद को उसी राज्य में ही खर्च करना होता है । जिस राज्य में कल-कारखाना,फैक्ट्री लगी होती है। वाबजूद इसके रमन सिंह और प्रदेश के भाजपा नेता चुप है। यह चुप्पी भाजपा में गड़बड़ी की संकेत देती है।\nअटल श्रीवास्तव ने बताया कि रमन सिंह ने सत्ता में रहते हुए किसानों के साथ छल किया। समर्थन मूल्य की बात भूल गए। वही भूपेश सरकार पूर्व प्रधानमंत्री राजीव गांधी शहादत दिवस 21 मई को समर्थन मूल्य की अंतर राशि किसानों को देने का एलान किया है। ऐसे में रमन सिंह का बेतुका बयान यह जाहिर करता है कि वह किसानों के विरोधी हैं।\nमीडिया के माध्यम से अटल ने रमन सिंह से जवाब मांगा कि प्रदेश की जनता को रमन सिंह बताएं कि 60 दिनों में छत्तीसगढ़ की जनता के लिए केंद्र सरकार से कितना का पैकेज मांगा ? प्रवासी मजदूरों के लिए आश्रित प्रान्त के कितने मुख्यमंत्रियों से बात कर राहत देने की बात की?\nTags:ATAL, BHUPESH, Bilaspur, congress, raman, SANSAD\nदुर्ग-गोंदिया रेल लाइन मे मेंटेनेंस,कुछ गाड़ियो पर पड़ेगा असर,ये गाडियाँ रहेंगी रद्द


ONGC Recruitment 2019 Through UGC NET for HR and PRO - ONGC नेट के माध्यम से एचआर और पीआरओ के पदों पर करेगा भर्ती, 1 लाख 80 हजार तक होगी सैलरी\nहोमजॉब्सONGC नेट के माध्यम से एचआर और पीआरओ के पदों पर करेगा भर्ती, 1 लाख 80 हजार तक होगी सैलरी\nONGC नेट परीक्षा के माध्यम से एचआर (HR) और पब्लिक रिलेशन ऑफिसर (PRO) के पदों पर भर्ती करेगा. उम्मीदवारों का चयन जून में होने वाली नेट परीक्षा के स्कोर के आधार पर होगा.\nख़बर न्यूज़ डेस्क, Updated: 17 मार्च, 2019 2:06 PM\nONGC Recruitment: जून में होने वाली नेट परीक्षा के लिए आवेदन करने वाले ही इन पदों पर आवेदन कर सकते हैं.\nONGC ने एचआर और पब्लिक रिलेशन ऑफिसर के पदों पर वैकेंसी निकाली हैं.\nउम्मीदवारों का चयन नेट परीक्षा के स्कोर के आधार पर होगा.\nनेट परीक्षा जून में होगी.\nONGC Recruitment 2019: ऑयल एंड नेचुरल गैस कॉर्पोरेशन लिमिटेड ने एचआर (HR) और पब्लिक रिलेशन ऑफिसर (PRO) के पदों पर वैकेंसी निकाली हैं. इन पदों पर चयन नेट परीक्षा के माध्यम से होगा. जून में होने वाली नेट परीक्षा (UGC NET June 2019) में उम्मीदवारों के स्कोर के आधार पर उनका चयन किया जाएगा. नेशनल टेस्टिंग एजेंसी जून में नेट की परीक्षा कराएगी. इस परीक्षा के लिए आवेदन की आखिरी तारीख 30 मार्च है. आइये जानते हैं ONGC में निकली वैकेंसी से संबंधित अधिक जानकारी..\nएचआर - 20\nपब्लिक रिलेशन ऑफिसर (PRO) - 03\nएचआर- इन पदों पर आवेदन करने के लिए उम्मीदवार के पास एमबीए होना चाहिए. साथ ही नेट परीक्षा में लेबर वेलफेयर/पर्सनल मैनेजमेंट/इंडस्ट्रियल रिलेशन/लेबर एंड सोशल वेलफेयर/ह्यूमन रिसोर्स मैनेजमेंट (Subject Code-55) होना चाहिए.\nपब्लिक रिलेशन ऑफिसर (PRO) - पीआरओ के पद के लिए उम्मीदवार का पब्लिक रिलेशन/मास कम्युनिकेशन में मासटर्स की डिग्री या पीजी डिप्लोमा होना चाहिए. साथ ही नेट परीक्षा में मास कम्युनिकेशन (Subject Code-63) होना चाहिए.\nएचआर - अधिकतम 30 साल\nपब्लिक रिलेशन ऑफिसर (PRO) - अधिकतम 30 साल\nOBC के उम्मीदवारों को3साल और SC/ST उम्मीदवारों को5साल की अधिकतम उम्र सीमा में छूट दी जाएगी.\nउम्मीदवारों का चयन जून में होने वाली नेट परीक्षा के स्कोर के आधार पर होगा. जून के अलावा किसी और नेट परीक्षा के स्कोर मान्य नहीं होंगे.\nUGC-NET जून परीक्षा- 60 अंक\nइंटरव्यू- 15 अंक\nशैक्षणिक योग्यता - 25 अंक\nकुल - 100 अंक\n60,000 - 180,000 रुपये प्रति माह\nONGC के पदों पर आवेदन करने के लिए पहले आपको नेट परीक्षा के लिए आवेदन करना होगा. जिसके बाद आप www.ongcindia.com पर जाकर आवेदन कर सकते हैं. आवेदन करते समय आपको नेट परीक्षा का रजिस्ट्रेशन नंबर या रोल नंबर सबमिट करना होगा.\nभर्ती के संबंध में और अधिक जानकारी के लिए यहां क्लिक करें.\nजॉब्स से संबंधित खबरें\nSarkari Naukri: यूपी पावर कारपोरेशन में निकली 4102 पदों पर बंपर वैकेंसी, 86 हजार तक होगी सैलरी\nBPSC Recruitment 2019: सिविल और इलेक्ट्रिकल इंजीनियर के पदों पर निकली वैकेंसी, 19 मार्च से शुरू होंगे आवेदन\nONGC Recruitment 2019ONGC RecruitmentONGC


सौभाग्य के कोड़े कहानी - मुंशी प्रेमचन्द | Download PDF\nसौभाग्य के कोड़े कहानी – मुंशी प्रेमचन्द | Download PDF\nRead Saubhagya Ke Kode Kahani written by Munshi Premchand from Story Collection Maansarovar Part three. You can read and download PDF books of all stories and novels written by Munshi Premchand on this website.\nSaubhagya Ke Kode Kahani – Munshi Premchand\nनाथूराम ने पाँच वर्षों में विद्यालय की सर्वोच्च उपाधि प्राप्त कर ली। इसके साथ-साथ भाषा, गणित और विज्ञान में उसकी बुद्धि ने अपनी प्रखरता का परिचय दिया। अब वह समाज का भूषण था। कोई उससे न पूछता था, कौन जाति हो। उसका रहन-सहन, तौर-तरीका अब गायकों का-सा नहीं, शिक्षित समुदाय का-सा था। अपने सम्मान की रक्षा के लिए वह ऊँचे वर्णवालों का-सा आचरण रखने लगा। मदिरा-मांस त्याग दिया, नियमित रूप से संध्योपासना करने लगा। कोई कुलीन ब्राह्मण भी इतना आचार-विचार न करता होगा। नाथूराम तो पहले ही उसका नाम हो चुका था। अब उसका कुछ और सुसंस्कार हुआ। वह ना. रा. आचार्य मशहूर हो गया। साधारणतः लोग ‘आचार्य’ ही कहा करते थे। राज-दरबार से उसे अच्छा वेतन मिलने लगा। 18 वर्ष की आयु में इतनी ख्याति बिरले ही किसी गुणी को नसीब होती है। लेकिन ख्याति-प्रेम वह प्यास है, जो कभी नहीं बुझती, वह अगस्त्य ऋषि की भाँति सागर को पीकर भी शांत नहीं होती। महाशय आचार्य ने योरोप को प्रस्थान किया। वह पाश्चात्य संगीत पर भी अधिकृत होना चाहते थे। जर्मनी के सबसे बड़े संगीत-विद्यालय में दाखिल हो गये और पाँच वर्षों के निरंतर परिश्रम और उद्योग के बाद आचार्य की पदवी लेकर इटली की सैर करते हुए ग्वालियर लौट आये और उसके एक ही सप्ताह के बाद मदन कम्पनी ने उन्हें तीन हजार रुपये मासिक वेतन पर अपनी शाखाओं का निरीक्षक नियुक्त किया। वह योरोप जाने के पहले ही हजारों रुपये जमा कर चुके थे। योरोप में भी ओपराओं और नाट्यशालाओं में उनकी खूब आवभगत हुई थी। कभी-कभी एक दिन में इतनी आमदनी हो जाती थी, जितनी यहाँ के बड़े-से-बड़े गवैयों को बरसों में भी नहीं होती। लखनऊ से विशेष प्रेम होने के कारण उन्होंने वहीं निवास करने का निश्चय किया।\nभोला- फायदा नहीं है बेटी, नुकसान भी नहीं। सज्जनों से अपनी विपत्ति कहकर चित्त शांत होता है। महाशय, यह मेरा ही बँगला है, या यों कहिए कि था। 50 हजार सालाना इलाके से मिलते थे। कुछ आदमियों की संगत में मुझे सट्टे का चस्का पड़ गया। दो-तीन बार ताबड़-तोड़ बाजी हाथ आयी, हिम्मत खुल गयी, लाखों के वारे-न्यारे होने लगे, किंतु एक ही घाटे में सारी कसर निकल गयी। बधिया बैठ गयी। सारी जायदाद खो बैठा। सोचिए, पचीस लाख का सौदा था। कौड़ी चित्त पड़ती तो आज इस बँगले का कुछ और ही ठाट होता, नहीं तो अब पिछले दिनों को याद कर-करके हाथ मलता हूँ। मेरी रत्ना को आपके गाने से बड़ा प्रेम है। जब देखो आप ही की चर्चा किया करती है। इसे मैंने बी.ए. तक पढ़ाया …\nभोलानाथ- आपकी नम्रता को धन्य है, संसार में ऐसे सज्जन लोग भी पड़े हुए हैं, मैं भी कर्मों ही से वर्ण मानता हूँ। नम्रता, शील, विनय, आचार, धर्मनिष्ठा, विद्याप्रेम, यह सब ब्राह्मणों के गुण हैं और मैं आपको ब्राह्मण ही समझता हूँ। जिसमें यह गुण नहीं, वह ब्राह्मण नहीं; कदापि नहीं। रत्ना को आपसे बड़ा प्रेम है। आज तक कोई पुरुष उसकी आँखों में नहीं जँचा, किंतु आपने उसे वशीभूत कर लिया इस धृष्टता को क्षमा कीजिएगा, आपके माता-पिता …\nआचार्य ने चकित हो कहा- रत्ना, यह जानकर भी तुमने …\nमुफ्त का यश कहानी


मोहन भागवत के CAA वाले बयान पर बोले ओवैसी; 'हम बच्चे नहीं, जो कोई भी भटका दे'\nएक्‍टर राहुल रॉय (Rahul Roy) को ब्रेन स्‍ट्रोक के बाद मुंबई के नानावटी अस्‍पताल में भर्ती कराया गया है. 1990 की म्‍यूज‍िकल ब्‍लॉकबस्‍टर फिल्‍म ‘आशिकी’ (Aashiqui) फेम एक्‍टर का इलाज अस्‍पताल (Rahul Roy Hospitalised) में जारी है और पारिवारिक सूत्रों के मुताबिक उनकी हालत में सुधार हो रहा है.\nदरअसल 52 साल के राहुल रॉय प‍िछले दिनों अपनी आने वाली फिल्‍म के ल‍िए करगिल में शूटिंग कर रहे थे. राहुल कारगिल में गलवान वैली पर बेस्ड फिल्म ‘एलएसी’ की शूटिंग कर रहे थे. इसी दौरान उन्हें ब्रेन स्ट्रोक आया, जिसके बाद उन्हें तुरंत ही उन्हें श्रीनगर के अस्पताल ले जाना पड़ा. बाद में टीम ने उन्हें मुंबई लाकर नानावटी हॉस्पिटल में भर्ती कराया है.2द‍िन पहले ही उन्‍हें नानावटी अस्‍पताल में भर्ती कराया गया है जहां वह आईसीयू में थे. जानकारी के अनुसार राहुल अभी ठीक हैं और उनकी हालत में धीरे-धीरे सुधार हो रहा है.\nबता दें कि राहुल रॉय ने 22 साल की उम्र में महेश भट्ट न‍िर्देश‍ित फिल्‍म ‘आशिकी’ से अपने फिल्‍मी करियर की शुरुआत की थी. इसके अलावा वह ‘जुनून’ और ‘फिर तेरी कहानी याद आई’ जैसी फिल्‍मों में नजर आ चुके हैं. राहुल रॉय र‍िएलिटी शो ‘ब‍िग बॉस’ के पहले सीजन के व‍िनर भी रह चुके हैं.


भारत को मिलेंगे नए हथियार जानें भारत ने कौन कौन से ख़रीदे हथियार-चौथी दुनिया\nभारत को मिलेंगे नए हथियार जानें भारत ने कौन कौन से ख़रीदे हथियार\nभारत अपनी सैन्य ताकत को समृद्ध करने के लिए कमर कस चुका है. इसके लिए रक्षा मंत्री मनोहर पर्रिकर की अध्यक्षता वाली रक्षा खरीद परिषद (डीएसी) ने 67,000 करोड़ रुपए के डील को मंजूरी दे दी है. सोमवार को डीएसी ने यह फैसला लिया. इस डील के अंतर्गत 83 तेजस हल्के लड़ाकू विमान, 15 हल्के युद्धक हेलिकॉप्टर और 464 टी-90 टैंक खरीदे जाएंगे. इस डील की खास बात यह है कि ये सभी सैन्य साजो-सामान मेड इन इंडिया हैं, यानी इनका उत्पादन भारत की आयुध कंपनियां करेंगी.\nडीएसी की मीटिंग में जिन 83 तेजस हल्के लड़ाकू विमानों के खरीद की बात कही गई है, उनमें से 40 विमानों के ऑर्डर पहले से ही हिंदुस्तारन एयरोनॉटिक्स लिमिटेड (एचएएल) के पास हैं, जो इसी साल से वायुसेना को मिलने शुरू हो चुके हैं. तेजस विमानों के नए ऑर्डर पर सरकार 50,025 करोड़ रुपए खर्च करेगी. सेना और वायुसेना दोनों के लिए खरीदे जाने वाले हेलिकॉप्टरों पर 2,911 करोड़ रुपए खर्च होंगे. जबकि टी-90 टैंकों की खरीद पर 13,448 करोड़ का खर्च आएगा. इसके साथ ही भारतीय सेना के लिए 598 छोटे ड्रोन की खरीदारी पर भी डीएसी ने मुहर लगा दिया है.\nRelated Post: रक्षा मंत्री राजनाथ सिंह ने स्वदेशी लड़ाकू विमान तेजस में भरी उड़ान, ऐसा करने वाले पहले मंत्री\nतेजस को अभी सेना की तरफ से प्रारंभिक परिचालन की मंजूरी (आईओसी) ही मिली है. इसे अब भी अंतिम परिचालन की मंजूरी का इंतजार है, जो जल्द ही मिल सकता है. अंतिम परिचालन की मंजूरी के बाद ही विमान तैनाती के लिए पूरी तरह तैयार होते है. तेजस विमानों की कई खामियों के बावजूद पिछले साल वायुसेना ने इसे अपने बेड़े में शामिल करने पर सहमति जताई थी. इसका मकसद था कि तेजस कार्यक्रम को जारी रखा जा सके और वायुसेना लगातार घटते विमानों की समस्या से निपट सके. गौरतलब है कि भारतीय वायुसेना ने इसी साल जुलाई में तमिलनाडु के सुलुर में दो तेजस विमानों के साथ इसकी एक स्न्वाड्रन तैयार की है. एक स्न्वाड्रन में 14 से 16 विमान होते हैं.\nRelated Post: राफेल की पूजा पर राजनाथ के समर्थन में पाकिस्तान सेना, आसिफ गफूर ने दिया ये बयान\nविमानों की पर्याप्त संख्या को बनाए रखने के लिए वायुसेना ने 80 तेजस लड़ाकू विमानों का ऑर्डर और दिया है, जिससे कुल मिलाकर इनकी संख्या 120 हो जाएगी. हालांकि एचएएल द्वारा बनाए जाने वाले 20 विमानों के पहले बेड़े में हवा में ईंधन भरने की क्षमता नहीं होगी जोकि किसी भी अभियान के समय जरूरी है. लेकिन अगले 20 विमानों को बेहतर रडार और विजुअल रेंज से भी आगे मिसाइल दागने की क्षमता से लैस किया जाएगा. भारत इन विमानों में इस्रायली रडार का प्रयोग करना चाहता है. रक्षा मंत्रालय और एचएएल तेजस विमानों की उत्पादन क्षमता बढ़ाने की प्रक्रिया में हैं. योजना है कि कम से कम वर्ष में 8 विमानों का उत्पादन जरूर किया जाए. भविष्य में इसे बढ़ा कर 16 विमान यानी एक स्न्वाड्रन प्रति वर्ष किया जाएगा.\nRelated Post: उद्धव ठाकरे के बेटे तेजस के नाम पर रखा गयासांपों की नई प्रजाति का नाम, जानिए वजह\nइधर खबर है कि प्रधानमंत्री जल्द ही सितंबर के सर्जिकल स्ट्राइक के बाद की स्थितियों के मद्देनजर सेना प्रमुखों के साथ सुरक्षा स्थिति की समीक्षा करेंगे. इस बैठक में रक्षामंत्री मनोहर पर्रिकर के अलावा सभी सेनाओं के प्रमुख और सुरक्षा सलाहकार अजित डोभाल के भी मौजूद रहने की संभावना है.\nगौरतलब है कि 28-29 सितम्बर की रात को भारतीय सेना ने पीओके में लीपा, तत्तापानी, केल और भिंबर स्थित सात आंतकी ठिकानों पर सफल लक्षित हमला किया था. हालांकि भारत के इस दावे को पाकिस्तान ने नकार दिया था. लेकिन इस सर्जीकल स्ट्राइक के बाद आए दिन पाकिस्तान सीमा पर सीज फायर का उल्लंघन कर रहा है. प्रधानमंत्री की सुरक्षा स्थिति की समीक्षा मीटिंंग में इन सभी मुद्दों पर चर्चा संभव है.\narmy narendra modi\nPrevious Article सीएम बताएं, कैसे होगी कृत्रिम बारिश\nNext Article योद्धा नागा की ललकार, पाक को देंगे करारा जवाब


जुलाई 9, 2018 Trading Options Before Earnings लेखक देवक चोपरा 89948 आगंतुकों\n(ई) वित्तीय परिसंपत्ति, लाभ या हानि या अन्य व्यापक आय में मान्यता दी गई है कि उचित मूल्य का लाभ या हानि के derecognition तक (वित्तीय परिसंपत्ति पुनर्वर्गीकृत किया गया था, जिसमें रिपोर्टिंग अवधि सहित) पुनर्वर्गीकरण निम्नलिखित प्रत्येक समीक्षाधीन अवधि के लिए अगर वित्तीय परिसंपत्ति पुनर्वर्गीकृत नहीं किया गया था, और लाभ, हानि, आय नुकसान के बिना बाइनरी विकल्पों का व्यापार कैसे करें? और खर्च के लाभ या हानि में मान्यता प्राप्त; और शुरुआती के लिए बहुत बढ़िया स्थिति। न्यूनतम जमा केवल 10 डॉलर या 300 रूबल है। निःशुल्क और असीमित डेमो खाता का आनंद लें। इसके अलावा उपलब्ध ट्रेडिंग अकादमी है, जो वास्तव में एक गुणवत्ता की शिक्षा प्रदान करता है (दलालों के लिए एक दुर्लभ वस्तु है)। यह सब बस व्यापारियों द्वारा नहीं देखा जा सकता है।\nनिवेश की योजना दैनिक (0.6 दिनों पर 1% -30%) के साथ परियोजना, साप्ताहिक (6%7सप्ताह पर -12%) और मासिक (30% 33 महीने पर -6%) स्त्रोतों में प्रतिनिधित्व किया। टैरिफ लाइन द्वारा "डेली लाभ» शुल्क व्यापार अवधि अर्थात के अंत में नुकसान के बिना बाइनरी विकल्पों का व्यापार कैसे करें? कार्य दिवसों में किया जाता है 00 में: 00। जमा सभी योजनाओं के अंत में वापस कर दी है। से 50 अमरीकी डालर - भारी बॉक्स के बाहर योगदान की न्यूनतम राशि के लिए निवेश प्रस्तावों के सभी किस्म के लिए। एक खो जाने या चोरी हो डिवाइस की एक रिपोर्ट समझे? कोई चिंता नहीं. बस एक मार-गोली भेजने, और आप तुरंत उस पर संग्रहीत किसी भी LogMeOnce डेटा मिटा सकते हैं. रिमोट डिवाइस पर LogMeOnce खाते में प्रवेश निषेध कर दिया जाएगा।\nप्रक्रिया करने की कोशिश करने के लिए बहुत अधिक जानकारी है और किसी भी नौसिखिया विदेशी मुद्रा व्यापारी को भ्रमित करने के लिए बहुत सी चीजें हैं। अगर हमने इसे कभी देखा है तो यह कुछ पागल जानकारी अधिभार है। वर्तमान ख़रीदना दबाव की गणना, नुकसान के बिना बाइनरी विकल्पों का व्यापार कैसे करें? बीपी बंद भाव और सच कम के बीच के अंतर के बराबर है।\n'अर्गोनॉट' नामक फ्रांसीसी जहाज का नियंत्रण कक्ष (कन्ट्रोल रूम) प्राकृतिक गैस के उत्पादन के लिये '''P-51''' नामक मंच: ऐसे मंचों का निर्मान भी नौइंजीनियरी के अन्तर्गत आता है। नौइंजीनियरी (Naval engineering) प्रौद्योगिकी की वह शाखा है जिसमें समुद्री जहाजों एवं अन्य मशीनों के डिजाइन एवं निर्माण में विशिष्टि (स्पेसलाइजेशन) प्रदान की जाती है। इसके अलावा किसी जलयान पर नियुक्त उन व्यक्तियों (क्रिउ मेम्बर्स) को भी नौइंजीनियर (नेवल इंजीनियर) कहा जाता है जो उस जहाज को चलाने एवं रखरखाव के लिये जिम्मेदार होते हैं। इसके अलावा नौइंजीनियरों को जहाज का सीवेज, प्रकाश व्यवस्था, वातानुकूलन एवं जलप्रदाय व्यवस्था भी देखनी पड़ती है। । किसी विकल्प की कीमत को उसके प्रीमियम कहते हैं एक विकल्प के खरीदार अनुबंध के लिए भुगतान किए गए प्रारंभिक प्रीमियम से अधिक नहीं खो सकता है, चाहे जो भी अंतर्निहित सुरक्षा का क्या होता हैइसलिए, खरीदार को जोखिम विकल्प के लिए भुगतान की गई राशि से अधिक नहीं है। दूसरी तरफ, लाभ की क्षमता सैद्धांतिक रूप से असीमित है।\n402. (1) जब भी एक ही मुकदमे में दोषी करार एक या अधिक व्यक्तियों करता है या संशोधन और एक ही मुकदमे में दोषी करार किसी भी अन्य व्यक्ति संशोधन के लिए सत्र न्यायाधीश को एक आवेदन बनाता है के लिए एक उच्च न्यायालय में आवेदन कर, उच्च न्यायालय ध्यान में रखते हुए, फैसला करेगा पार्टियों के सामान्य सुविधा और उच्च न्यायालय संशोधन के लिए सभी आवेदनों, हाईकोर्ट से ही निपटाया जाना चाहिए तय है कि जब दो न्यायालयों के जो अंत में संशोधन के लिए आवेदन पत्र के निपटान करना चाहिए और इसमें शामिल सवालों के महत्व को सत्र न्यायाधीश के समक्ष लंबित संशोधन के लिए आवेदन पत्र ही करने के लिए हस्तांतरित किया और उच्च न्यायालय में यह संशोधन के लिए आवेदन पत्र के निपटान के लिए यह आवश्यक नहीं है कि निर्णय लेता है, जहां यह करने के लिए किए गए संशोधन के लिए आवेदन पत्र हस्तांतरित किया कि सीधा करेगा प्रत्यक्ष जाएगा सत्र न्यायाधीश को। एक नल को कम करने की क्षमता: कैसीनो के खेल में, बिलकुल 100% आप अपनी पोस्ट नुकसान के बिना बाइनरी विकल्पों का व्यापार कैसे करें? की. आप इसे खो देते हैं, कोई रास्ता नहीं में कुछ वापस के किसी भी भाग है।\nचरण 11 के अंत में शीर्ष व्यापारियों, जो नकद पुरस्कार प्राप्त से निर्धारित होता है। विजेता 3000 अमरीकी डालर अर्जित करेंगे। विचलन का इस्तेमाल कभी भी स्वयं कभी नहीं किया जाना चाहिए, क्योंकि यह विश्वसनीय नहीं है। अन्य रणनीतियों द्वारा उत्पादित व्यापार संकेतों की पुष्टि करने में सहायता के लिए इसका उपयोग करना चाहिए। यदि विचलन के लिए सूचक का उपयोग करना है, तो संकेतक के शंकराचार्य के बारे में अवगत रहें। उदाहरण के लिए, अगर कीमतें तेज हो जाती हैं, लेकिन फिर बग़ल में ले जाती हैं, तो गति सूचक बढ़ जाएगा और फिर गिरना शुरू कर देगा। यह एक बुरा संकेत नहीं है सूचक सिर्फ एक अलग तरीके से दिख रहा है, जो मूल्य चार्ट पर दिखाई दे रहा है: कीमत में बहुत अधिक गति थी, और अब इसमें बहुत कम (गति गिरती है), लेकिन इसका मतलब यह नहीं है कि मूल्य घटने वाला है (जब तक आप विचलन पर अधिक नहीं पढ़ते हैं, तब तक ट्रेड एमएसीडी विचलन मत देखें)। गति संकेतक पर अंतिम शब्द\nइसके अलावा, कंपनी के लिए जारी रखा AMarkets की विश्वसनीयता की डिग्री द्वारा 2018 के लिए रूस दलालों की रेटिंग दी है। अपनी गतिविधियों, AMarkets दलाल 2007 में शुरू हुआ और मूल रूप से एक «Adrenalin विदेशी मुद्रा» के रूप में शुरू किया गया था। उदाहरण के लिए, अगर आपकी “सोने के सिक्‍के” अर्जित करने की दर आपकी “सोने के सिक्‍के” खर्च करने की दर से अधिक है, तो खिलाड़ियों के लिए “सोने के सिक्‍के” खरीदने का कोई कारण नहीं बनता।\nमैंने आपको पहले से ही इसके बारे में थोडा knowledge दे दिया है, अब details में जाते हैं. हर कोई seller अपने product को online sell करने में success हासिल कर नहिं पाता. इसीलिए वो affiliate marketing के जरिये अपना selling करता है. मान लीजिये आपका एक कपडे का दुकान है, पर आप उसके अच्छा sell नहिं कर पा रहें. तो आप किसीको बोलेंगे के, अगर वो आपके कपडे sell करने में मदद करता है तो आप उसे हर sell में इतनी percent का commission देंगे. येही होता है affiliate marketing। सम्मेलन के अन्य मुख्य विषय है शान्ति व समृद्धि के घटक के रूप में संस्कृति और पर्यटन, विकास और सांस्कृतिक विरासत का संरक्षण, शहरी विकास व रचनात्मकता तथा संस्कृति और पर्यटन के क्षेत्र में सांस्कृतिक स्थलों की पहचान।\nवैसे, अल्पारी धातुओं पर उत्पादों संरचित किया गया है। मैं वहाँ लगता है और प्रयास करें। व्यापार का दिन एक निष्पादन और सत्र की समीक्षा के साथ समाप्त होता है, जो भविष्य की रणनीतियों और परिणामों को प्रभावित कर सकता है। पेशेवरों ने अपने नुकसान के बिना बाइनरी विकल्पों का व्यापार कैसे करें? बंद घंटे के लिए अनुसूचित आर्थिक रिलीज़ों को भी ध्यान में रखा है, अधिक जोखिम के लिए खाते में स्टॉप को समायोजित करना। अंत में, वे विदेशी मुद्रा युग्मों को अंतिम रूप से देखते हैं, उस दिन नजदीकी देखे नहीं, वे उन अवसरों की जांच कर रहे हैं जिन्हें वे याद कर सकते हैं।\nस्वच्छता के साथ अनुपालन। किसी भी मल से पहले बाह्य जननांग साबुन और पानी से अच्छी तरह धोना चाहिए (furatsillina संभाल कर सकते हैं)। मल इकट्ठा करने के लिए प्रारंभिक कंटेनर - एक पोत, एक बर्तन - साफ और सूखा होना चाहिए। विदेशी मुद्रा के लिए बड़ा आकर्षण घड़ी की संभावना के आसपास है, जो स्टॉक एक्सचेंज की तुलना में यह एक बड़ा जुआ (बड़े पुरस्कार के साथ) जैसा प्रतीत होता है। यह एक गैस निवेश की तरह नहीं है जो बैठकों और कार्यालय के घंटों की मांग करता है। आप रात के मध्य में या शाम के नाइट कैप के दौरान विदेशी मुद्रा पर व्यापार कर सकते हैं। हालांकि, आपको अभी भी अपना शोध करने की जरूरत है।


किशोरियों की ग्रोथ में आयरन का महत्त्व - Sarita Magazine\nकिशोरियों की ग्रोथ में आयरन का महत्त्व\nबेटी का सेहतमंद भविष्य सुनिश्चित करने के लिए मातापिता द्वारा उस के खानपान में इन पोषक तत्त्वों को शामिल करना बेहद जरूरी है.\nपारुल भटनागर | July 27, 2018\nनेहा खाती तो बहुत थी, लेकिन उस के खाने में पौष्टिक तत्त्वों की हमेशा कमी रहती थी जिस कारण किशोरावस्था में उस की ग्रोथ रुक गई थी. यही नहीं वह कोई भी काम करती तो उसे जल्दी थकान होने लगती. यह बात उस ने अपने पेरैंट्स से भी छिपाई. फिर एक दिन वह अचानक बेहोश हो गई. जब उसे अस्पताल में दाखिल किया गया तो पता चला कि उस के शरीर में आयरन की बहुत कमी है.\nऐसा सिर्फ नेहा के साथ ही नहीं बल्कि बहुत सी किशोरियों के साथ होता है, जो अपने खानपान का बिलकुल ध्यान नहीं रखती हैं, जबकि इस उम्र में उन के शरीर को ज्यादा आयरन की जरूरत होती है. इसलिए उन्हें अपनी डाइट में भरपूर मात्रा में पौष्टिक तत्त्व लेने चाहिए ताकि वे स्वस्थ रहें.\nशरीर में आयरन की भूमिका\nआयरन रक्त में हीमोग्लोबिन का सब से महत्त्वपूर्ण घटक होता है. यह शरीर में औक्सीजन पहुंचाने के साथसाथ उसे ऊर्जा देने का भी काम करता है. यही नहीं यह शरीर की रोगप्रतिरोधक क्षमता को भी बढ़ाता है. इस की कमी से कमजोरी आना, जल्दी थक जाना, सिरदर्द, चेहरे का पीला पड़ना जैसी समस्याओं का सामना करना पड़ता है.\nग्रोथ के लिए जरूरी पोषक तत्त्व\nकिशोरावस्था में हो रहे शारीरिक बदलावों के कारण शरीर को पौष्टिक तत्त्वों की जरूरत होती है और इस दौरान ही हमारी ईटिंग हैबिट्स में भी काफी बदलाव आता है. यही गड़बड़ी आगे चल कर हमारी हैल्थ को प्रभावित करती है. इस से किशोरियों को देरी से पीडियड्स की समस्या का भी सामना करना पड़ता है.\nइस संबंध में नैशनल हैल्थ और मैडिकल रिसर्च काउंसिल औफ आस्ट्रेलिया की रिपोर्ट के अनुसार, हैल्दी रहने के लिए शरीर को कितनी ऐनर्जी, प्रोटीन, कैल्सियम और आयरन की जरूरत होती है आइए जानिए:\nआयरन: किशोरियों को आयरन की ज्यादा जरूरत होती है, इसलिए उन्हें प्रतिदिन 12 से 15 मिलीग्राम आयरन लेना चाहिए. यह उन्हें चिकन, बींस, मूंगफली, साबूत दालों और हरी सब्जियों से आसानी से मिल जाएगा.\nएनर्जी: किशोरियों को ग्रोथ और ऐक्टिविटीज में पूरी तरह योगदान देने के लिए प्रतिदिन 2,200 कैलोरीज की जरूरत होती है. इस के लिए वे प्रोटीन, लो डेयरी प्रोडक्ट्स, फलों और सब्जियों की मात्रा ज्यादा से ज्यादा बढ़ाएं ताकि उन्हें ऊर्जा मिल सके.\nप्रोटीन: ग्रोथ और हड्डियों के विकास में प्रोटीन का अहम रोल होता है तभी तो किशोरियों को प्रतिदिन 45 से 60 ग्राम प्रोटीन की आवश्यकता होती है. इसे वे बड़ी आसानी से पनीर, अंडों, सोया फूड, चिकन, दूध आदि से ले सकती हैं.\nकैल्सियम: किशोरावस्था में ही अधिकतर हड्डियों का विकास होता है और अगर इस दौरान लापरवाही बरती जाती है तो हड्डियों की समस्या खड़ी हो जाती है. इसलिए डेली सुबहशाम दूध पी कर आप कैल्सियम की कमी को दूर कर सकती हैं. पनीर, दही भी ज्यादा से ज्यादा लें ताकि पैरों में दर्द वगैरा की समस्या न हो.\n1995 में हुए नैशनल न्यूट्रिशन सर्वे के अनुसार 95 प्रतिशत आस्ट्रेलियाई लड़कियां मोटा होने के डर से डेयरी प्रोडक्ट्स से दूरी बनाए रखती हैं जबकि कनाडा में हुए सर्वे के अनुसार जो लड़कियां लगातार दूध पीती हैं वे हमेशा फिट रहती हैं, इसलिए वजन बढ़ने के डर से डेयरी प्रोडक्ट्स से बिलकुल दूर न रहें.\nआयरन कितनी मात्रा में लें यह निर्भर करता है उम्र, जैंडर, वेट और लाइफस्टाइल पर. आमतौर पर9से 13 साल की किशोरियों को 8 मिलीग्राम प्रतिदिन आयरन की जरूरत होती है. 14 से 18 साल की किशोरियों को 15 मिलीग्राम प्रतिदिन आयरन की जरूरत होती है.\nआयरन के प्रकार\nहेम आयरन: इस तरह का आयरन रैड मीट, मछली आदि से प्राप्त होता है और इसे शरीर आसानी से पचा भी लेता है.\nनौन हेम आयरन: यह हमें दालों, सब्जियों आदि से आसानी से मिल जाता है, लेकिन इसे शरीर आसानी से पचा नहीं पाता, इसलिए इन की मात्रा खाने में संतुलित ही रखनी चाहिए.\nहमारे भोजन में अनेक पौष्टिक तत्त्व शामिल होते हैं, जिन में आयरन का भी अहम रोल होता है, क्योंकि यह हमें बीमारियों से बचाने के साथसाथ हमें ऊर्जा देने का भी काम करता है, इसलिए डाइट में आयरन से भरपूर खानेपीने की चीजों को जरूर शामिल करें.\nइन चीजों से मिलता है आयरन:\nचुकंदर: भले ही चुकंदर का टेस्ट अच्छा न होता हो, लेकिन यह आयरन का भरपूर स्रोत है. यह रैड सैल्स के निर्माण में भी सहायक होता है. अगर आप में खून की कमी है तो आप इसे नियमित खा कर इस कमी को जल्दी दूर कर सकती हैं.\nपालक: पालक आयरन का बेहतरीन स्रोत है. इस के सेवन से हीमोग्लोबिन की कमी भी दूर होती है. इस में कैल्सियम, सोडियम आदि भी होते हैं.\nअनार: अगर आप ऐनीमिक हैं और आप जल्दी थक जाती हैं तो आप डेली 1 गिलास अनार का जूस जरूर पीएं. इस से आप को ऐनर्जी मिलेगी.\nअंडे: अंडों में विटामिन, मिनरल, आयरन भरपूर मात्रा में होते हैं, इसलिए आप इन्हें अपने ब्रेकफास्ट में जरूर शामिल करें.\nअमरूद: अमरूद आयरन का अच्छा स्रोत है, इसलिए किशोरियां व महिलाएं अमरूद जरूर खाएं.\nहरी सब्जियां: भले ही आप के बच्चे हरी सब्जियां खाने में आनाकानी करें, लेकिन उन्हें इन्हें जरूर खिलाएं, क्योंकि इन में आयरन समेत ढेरों पौष्टिक तत्त्व होने के कारण ये शरीर को चुस्तदुरुस्त बनाए रखती हैं.\nअनाज: खून की कमी को दूर करने के लिए आप गेहूं को जरूर अपनी डाइट में शामिल करें, क्योंकि इस में आयरन भरपूर मात्रा में होता है.\nमेवा: आप डेली बादाम, किशमिश खाएं, क्योंकि ये रैड ब्लड सैल्स को बढ़ाने का काम करते हैं.\nरैड मीट: आयरन हड्डियों को मजबूत करने के साथसाथ शरीर को भी औक्सीजन देता है. इस की कमी कई बीमारियों को न्योता देती है, इसलिए रैड मीट खाने से इस में आयरन विटामिन डी, जिंक की मौजूदगी आप को तंदुरुस्त बनाए रखेगी.\nअपनी डाइट में आयरनयुक्त खा-पदार्थों को शामिल करने के साथसाथ चिकित्सक की सलाह से आयरन सप्लिमैंट्स का भी प्रयोग कर सकती हैं. इस के अलावा निम्न बातों का भी ध्यान रखें:\n– शरीर में लाल रक्त कोशिकाओं की कमी से ऐनीमिया होता है. लाल रक्त कोशिकाएं मस्तिष्क को ऊर्जा प्रदान करती हैं. इस में आयरनयुक्त भोजन लेने की जरूरत होती है.\n– फौलिक ऐसिड नई कोशिकाओं को विकसित करता है. यदि किशोरी के शरीर में खून की मात्रा जरूरत से ज्यादा कम होने लगे तो चिकित्सक की सलाह से इस की पूर्ति के लिए सप्लिमैंट्स लिए जा सकते हैं.\n– फौलिक ऐसिड ब्रैस्ट कैंसर और कोलोन कैंसर की आशंका को कम करता है.\n– आयरन और फौलिक ऐसिड प्राकृतिक रूप से पाने के लिए सही मात्रा में हरी पत्तेदार सब्जियां, साबूत दालें और फल खाने की जरूरत होती है.\n– आयरन और फौलिक ऐसिड की कमी से शरीर का मैटाबोलिज्म सही तरीके से काम नहीं करता, जिस के कारण पर्याप्त मात्रा में भोजन न मिलने की वजह से शरीर की ऊर्जा तेजी से खत्म हो जाती है.\n– आजकल के प्रतिस्पर्धा के दौर में अच्छा कैरियर सुनिश्चित करने के लिए लड़कियों को काफी मेहनत करनी पड़ती है. ऐसे में समय पर पोषक पदार्थों से युक्त भोजन कर पाना उन के लिए संभव नहीं हो पाता जिस के चलते उन्हें जल्दीजल्दी थकान महसूस होती है.\n– पीरियड्स के दौरान रक्तस्राव की वजह से आयरन की कमी किशोरियों में अधिक होती है. यह एक बड़ी वजह है, पर वे इस पर ध्यान नहीं देतीं, जबकि उन्हें आयरन सप्लिमैंट लेने की जरूरत होती है.\n– आयरन की कमी से थकान महसूस होती है, क्योंकि हीमोग्लोबिन को बनाने के लिए आयरन की जरूरत होती है. हीमोग्लोबिन पूरे शरीर में औक्सीजन पहुंचाने का काम करता है. जब शरीर में पर्याप्त मात्रा में हीमोग्लोबिन नहीं\nहोने के कारण हड्डियों और टिशू तक कम औक्सीजन पहुंच पाती है तो थकान महसूस होती है.\n– स्किन में पीलापन आयरन की कमी से आता है. इस से स्किन अनहैल्दी लगती है. उस की रैडनैस खत्म होने लगती है.\n– आयरन की कमी के कारण शरीर में हीमोग्लोबिन के कम होने से औक्सीजन का स्तर घटता है, जिस से सांस लेने में दिक्कत आती है. सिरदर्द की समस्या का भी सामना करना पड़ता है. पैरों में भी वीकनैस आ जाती है.\n– आयरन की कमी से स्किन और बालों तक औक्सीजन की सप्लाई नहीं होने के कारण वे ड्राई और कमजोर हो जाते हैं.\n– नाखूनों का कमजोर होना भी आयरन की कमी का मुख्य कारण है. इसलिए किशोरियों को अपनी डाइट में आयरन को जरूर शामिल करना चाहिए.\nकब लें सप्लिमैंट्स\nयदि किशोरी के शरीर में आयरन की बहुत ज्यादा कमी हो रही है तो पेरैंट्स को उस की डाइट में आयरन युक्त खानेपीने की चीजों को बढ़ा देना चाहिए. इस के बाद भी स्थिति में सुधार न आए तो चिकित्सक आयरन सप्लिमैंट लेने की सलाह दे सकते हैं.\nआयरन सप्लिमैंट लेने के कई साइड इफैक्ट्स भी होते हैं जैसे पेट खराब हो जाना, उलटियां होना आदि. अगर आयरन सप्लिमैंट ले रही हैं, तो भोजन में फाइबर की मात्रा बढ़ा दें.\nविटामिन सी का सेवन आयरन के अवशोषण में सहायता करता है. खाने के पहले नीबू का रस या खट्टे फल का जूस पी लें इस से पेट ज्यादा ऐसिडिक हो जाएगा, जो आयरन को अवशोषित करने में सहायक होगा.\nआयरन सप्लिमैंट का किसी भी विटामिन सी युक्त पदार्थ के साथ लेना ज्यादा कारगर रहेगा. चूंकि कैफीन आयरन के अवशोषण को धीमा करती है, इसलिए खाना खाने से 1 घंटा पहले और खाना खाने के 1 घंटा बाद चाय या कौफी का सेवन न करें.


रवि शास्त्री का ट्ववीट- देश के इकोसिस्टम की रीढ़ हैं किसान | Ravi Shastri says Farmers are the backbone of any country ecosystem\nFarmers Protest: करीब ढाई महीने से चल रहा किसान आंदोलन सुलझता नजर नहीं आ रहा है. भारतीय टीम के कोच रवि शास्त्री (Ravi Shastri) ने भी एंट्री मार दी है.\nअमेरिकी पॉप सिंगर रिहाना ने किसान आंदोलन के समर्थन में एक ट्वीट किया था. रिहाना ने आंदोलन से संबंधित एक खबर को शेयर करते हुए ट्विटर पर लिखा, 'हम इस बारे में बात क्यों नहीं कर रहे?' रिहाना ने इसके साथ #FarmersProtest का इस्तेमाल किया. रिहाना के अलावा थनबर्ग ने भी ट्वीट किया, 'हम भारत में किसानों के आंदोलन के प्रति एकजुट हैं.' उन्होंने इसके साथ ही सीएनएन की एक खबर टैग की जिसका शीर्षक था 'प्रदर्शनकारी किसानों और पुलिस में झड़प के बीच भारत ने नई दिल्ली के आसपास इंटरनेट सेवा बंद की.'\nकिसानों को मिल रहे समर्थन पर क्रिकेट लीजेंड सचिन तेंदुलकर (Sachin Tendulkar) और रवि शास्त्री ने अपनी प्रतिक्रिया दी है. शास्त्री ने ट्वीट किया, 'कृषि भारतीय अर्थव्यवस्था का बहुत महत्वपूर्ण अंग है. किसान किसी भी किसी भी देश के इकोसिस्टम की रीढ़ की हड्डी हैं. यह एक आंतरिक मामला है. मुझे पूरा भरोसा है कि यह मामला बातचीत से सुलझा लिया जाएगा.' रवि शास्त्री ने इस ट्वीट के साथ इंडिया स्टैंड टुगेदर (#IndiaStandsTogether), इंडिया अगेंस्ट प्रपोगंडा (#IndiaAgainstPropoganda) टैग किया है.